Diwrnod Rhyngwladol y Menywod: Cofio’r rhai a sicrhaodd Heddwch yng Nghymru\nWritten on 05-03-2016 by Craig Owen\nAr Ddiwrnod Rhyngwladol y Menywod, 8 Mawrth 2016, mae Cymru dros Heddwch yn rhoi sylw i’r rôl ganolog bu i fenywod Cymru ei chwarae yn yr ymchwil am heddwch - ac wrth baratoi i ddathlu Pen-blwydd Pererindod Heddwch Gogledd Cymru yn 90 oed (Mai 1926), mae Canolfan Materion Rhyngwladol Cymru (WCIA) yn lansio galwad i gymunedau ac unigolion i rannu eu ‘Hanesion Cudd’.\nMae thema’r IWD2016, #PledgeforParity, yn adleisio dyheadau menywod 100 mlynedd yn ôl a oedd yn galw am bleidlais gyffredinol – cydraddoldeb i bleidleisio. Cynigwyd 'Diwrnod Rhyngwladol y Menywod’ yn 1910 gan y Sosialydd Almaeneg Luise Ziest, ac fe’i nodwyd am y tro cyntaf ar 19 Mawrth 1911 ledled cenhedloedd Awstria-Hwngari yn bennaf gyda phwyslais ar hawliau merched i bleidleisio. Cynhaliwyd am y tro cyntaf ar 8 Mawrth 1914, wrth i gymylau’r Rhyfel Byd Cyntaf ymddangos. Yn 1977 mabwysiadwyd y dyddiad fel Diwrnod Rhyngwladol y Menywod y Cenhedloedd Unedig yn swyddogol.\nMenywod yng Nghymru a’r Rhyfel Byd Cyntaf\nWrth i ddigwyddiadau’r Rhyfel Byd Cyntaf ddatblygu, roedd rôl merched yng Nghymru a’r Deyrnas Unedig yn ehangach i newid am byth – gyda’r uchafbwynt o’r diwedd yn 1918 yn rhoi’r hawl i rai menywod bleidleisio wedi nifer o flynyddoedd yn ymgyrchu am bleidlais i ferched (yr hawl i bleidleisio). Roedd cyfraniad menywod at ymdrech y rhyfel, yn ogystal â’r ymgyrch gwrth-ryfel yn enfawr a digyffelyb. Roedd y frwydr am bleidlais a chael y profiad yn llenwi rolau â mwy o ryddid a adawyd gan ddynion a fu’n ymladd ar y Blaen yn golygu y bu i ferched ddatblygu hyder yn eu gallu i ddylanwadu ar wleidyddiaeth a fu’n faes wrywaidd yn draddodiadol. Canfyddodd nifer ohonynt eu llais drwy nifer o ymgyrchoedd am ryddid a ddaeth i’r amlwg fel ymateb i’r arswyd a cholled bywyd yn y Rhyfel Byd Cyntaf.\nDewch i wybod rhagor am rôl y ferch yn y Rhyfel Byd Cyntaf.\nCymerwch olwg #women on People's Collection Wales.\nApêl Menywod Cymru at Fenywod America\nYn 1923-4 cynhyrchodd ac arwyddodd 390,296 o fenywod ledled Cymru ddeiseb wedi’i chynhyrchu’n hardd ar gyfer menywod America, yn gofyn iddynt ddefnyddio eu dylanwad i berswadio’r wlad i ddod yn aelod llawn o Gynghrair y Cenhedloedd, gan ddiogelu heddwch ar gyfer cenedlaethau’r dyfodol. Mae rhwymiad y ddeiseb ysbrydoledig hon wedi’i gadw yn llyfrgell y Deml Heddwch ers ei hagoriad yn 1938 – ond credir fod y ddeiseb ei hunan wedi’i hanfon i Philadelphia.\nDarganfyddwch ragor am hanes Cynghrair y Cenhedloedd yma.\nDarllenwch destun llawn yr apêl yma.\nCymru ac America –Cofnodion yn y Llyfrgell Genedlaethol\nMae Cymru dros Heddwch yn chwilio am wirfoddolwyr a haneswyr a allai o bosib ein cynorthwyo i ddarganfod stori’r ddeiseb – ac ar gyfer unrhyw gysylltiadau ymchwil yn America, y llwyddiant mwyaf fyddai ailddarganfod llawysgrif wreiddiol y ddeiseb a’r potensial i aduno’r ddwy ran.\n“O gyfnod ymhell cyn y rhyngrwyd neu offer ymgyrchu... Beth fyddai’n ei gymryd heddiw i ailgynnau angerdd o’r fath am heddwch?”\nGorymdaith Heddwch Merched Gogledd Cymru 1926\nAr 26 Mai 1926, cyrhaeddodd 2000 o fenywod o bentrefi o amgylch y dref ym Mhenygroes yn Sir Gaernarfon i’r dref farchnad yn cario’r faner las am heddwch. Dyma oedd dechreuad y Bererindod Heddwch; teithiodd y grŵp 150 o filltiroedd mewn ceir a siarabangau, gan gynnal 15 o gyfarfodydd yn cynnwys yn adfeilion castell Conwy, ym Mae Colwyn a Rhyl, cyn ‘ymuno’ yng Nghaer gyda menywod o’r Gogledd-orllewin i orymdeithio i Hyde Park yn Llundain, lle cyrchodd dros 10,000 at ei gilydd.\n‘Credwn ni, aelodau a chefnogwyr o Bererindod y Tangnefeddwyr, y dylai cyfraith ddisodli rhyfel wrth setlo anghydfodau rhyngwladol. Ymbiliwn ar lywodraeth Ei Fawrhydi i gytuno i ildio pob anghydfod i gymodi a chyflafareddiad. Trwy gymryd yr awenau yng Nghynhadledd Ddirnadaeth arfaethedig Cynghrair y Cenhedloedd, ymbiliwn iddi ddangos nad yw Prydain Fawr yn bwriadu apelio i rym.’\nDarllenwch ragor yn Arming all Sides.\n"Oes modd i ni nodi pen-blwydd pererindod heddwch y menywod eleni yn 90 oed ym mis Mai 2016, trwy ail-greu camau ein hadeiladwyr heddwch arloesol?” O Benygroes i Gaernarfon, Bangor, Conwy, Bodelwyddan, Rhyl a Chaer...buasem wrth ein bodd yn ail-greu hanes y bererindod hanesyddol hon. Os fyddech â diddordeb bod yn rhan o ail-greu hanes, a chreu hanes ac ysbrydoliaeth newydd i heddychwyr sy’n fenywod– cysylltwch â thîm Cymru dros Heddwch (gwelwch y manylion isod)!\nArweiniodd y Bererindod Heddwch at ffurfio Cyngor Heddwch Menywod Gogledd Cymru, Cynghrair Rhyngwladol y Menywod am Heddwch a Rhyddid.\nDarllenwch y papurau am Gwladys Thoday yn Archifau Cymru.\nDarllenwch ragor yn Archif Menywod Cymru.\nArwyr Heddwch Actif Heddiw\nMae menywod yn parhau i fod ar y blaen yn symudiadau heddwch Cymru heddiw, drwy grwpiau lleol am heddwch a chyfiawnder, symudiadau megis Cymdeithas y Cymod, CND Cymru, y Crynwyr yng Nghymru a Gwerin y Coed.\nYm mis Medi 2014, bui i 4 merch yng Ngwynedd sôn am eu hunain ar y penawdau cenedlaethol am brotestio yn erbyn profion drôn (rhagchwilio di-griw ac awyren fomio) yng Nghymru.\nMae menywod Cymreig yn chwarae rôl weithgar wrth wneud safiad am hawliau dynol a heddwch heddiw, megis Cydlynydd Dysgu Cymru dros Heddwch ei hunan Jane Harries a deithiodd i Israel a Phalestina yn 2015 fel monitor hawliau dynol ac fe gynhyrchodd y ffilm fechan hon/adnoddau dysgu am heddwch.\nYn ddiweddarach yn 2016, bydd Canolfan Materion Rhyngwladol Cymru yn lansio cystadleuaeth Arwyr Heddwch gydag ysgolion ledled Cymru, gan roi cyfle i bobl ifanc i enwebu menywod.\nGalw am Hanesion Heddwch\nYn ystod 2016-17 gobeithia’r Ganolfan (WCIA) adeiladu archif gynhwysfawr a hygyrch o Dreftadaeth Heddwch Cymru, ac mae rôl menywod yn ganolog i’r stori honno. Os wyddech chi am unigolion, grwpiau neu storïau o’ch cymuned a fyddai’n gallu cyfrannu at hyn buasem yn falch iawn o glywed gennych!\nEwch i’n Tudalen Hanesion Cudd a’r adnoddau y gellir eu lawrlwytho.


Ymchwil ar y farchnad pecyn cyfrifiadurol llyfr nodiadau | Sansan\nYmchwil ar y farchnad pecyn cyfrifiadurol llyfr nodiadau\nAstudir y Farchnad Bagiau Gliniadur yn fras gan awduron yr adroddiad gyda ffocws mawr ar dirwedd y gwerthwr, ehangu rhanbarthol, segmentau blaenllaw, tueddiadau cynyddol a chyfleoedd allweddol, a phynciau pwysig eraill. Mae'r adroddiad yn tynnu sylw at ffactorau pwerus sy'n ychwanegu at y galw yn y farchnad Bagiau Gliniadur a hyd yn oed y rhai sy'n rhwystro twf y farchnad fyd-eang. Mae'n dod allan fel adnodd defnyddiol i chwaraewyr nodi pocedi twf allweddol y farchnad Bagiau Gliniadur. Yn ogystal, mae'n darparu rhagolygon maint y farchnad a CAGR cywir ar gyfer y farchnad Bagiau Gliniadur yn ogystal â'i segmentau. Bydd y wybodaeth hon yn helpu chwaraewyr i gynllunio strategaethau twf yn unol â hynny ar gyfer y blynyddoedd i ddod.\nMae'r dadansoddwyr sy'n awdurdodi'r adroddiad wedi darparu ymchwil a dadansoddiad manwl ar dwf marchnad y chwaraewyr gorau yn y farchnad Bagiau Gliniadur. Ystyriwyd paramedrau fel cyfran y farchnad, cynlluniau ehangu busnes, strategaethau allweddol, cynhyrchion a chymwysiadau ar gyfer proffilio cwmnïau o arweinwyr y farchnad. Gallai'r cwmni ac adran dadansoddi tirwedd gystadleuol yr adroddiad helpu chwaraewyr i wybod ble maen nhw'n sefyll yn y farchnad Bagiau Gliniadur.\nDadansoddir yr holl fathau o gynnyrch a segmentau cymhwysiad o'r farchnad Bagiau Gliniadur a gynhwysir yn yr adroddiad yn ddwfn yn seiliedig ar CAGR, maint y farchnad, a ffactorau hanfodol eraill. Gallai'r astudiaeth segmentu a ddarperir gan awduron yr adroddiad helpu chwaraewyr a buddsoddwyr i wneud y penderfyniadau cywir wrth geisio buddsoddi mewn rhai segmentau marchnad.\nMae'r adroddiad yn gasgliad o wahanol astudiaethau, gan gynnwys dadansoddiad rhanbarthol lle mae marchnadoedd Bagiau Gliniadur rhanbarthol blaenllaw yn cael eu hastudio'n gynhwysfawr gan arbenigwyr y farchnad. Mae rhanbarthau a gwledydd datblygedig a datblygol yn cael sylw yn yr adroddiad ar gyfer dadansoddiad daearyddol 360 gradd o'r farchnad Bagiau Gliniadur. Mae'r adran dadansoddi rhanbarthol yn helpu darllenwyr i ddod yn gyfarwydd â phatrymau twf marchnadoedd Bagiau Gliniadur rhanbarthol pwysig. Mae hefyd yn darparu gwybodaeth am gyfleoedd proffidiol sydd ar gael mewn marchnadoedd Bagiau Gliniadur rhanbarthol allweddol.\nMae Market Research Intellect yn darparu adroddiadau ymchwil wedi'u syndiceiddio a'u haddasu i gleientiaid o wahanol ddiwydiannau a sefydliadau gyda'r nod o ddarparu arbenigedd swyddogaethol. Rydym yn darparu adroddiadau ar gyfer pob diwydiant gan gynnwys Ynni, Technoleg, Gweithgynhyrchu ac Adeiladu, Cemegau a Deunyddiau, Bwyd a Diod a mwy. Mae'r adroddiadau hyn yn cyflwyno astudiaeth fanwl o'r farchnad gyda dadansoddiad o'r diwydiant, gwerth y farchnad ar gyfer rhanbarthau a gwledydd a thueddiadau sy'n berthnasol i'r diwydiant.


Welsh Crucible: Croeso\nRhaglen datblygiad personol, proffesiynol a sgiliau arwain uchel ei pharch ar gyfer arweinwyr ymchwil y dyfodol yng Nghymru yw Crwsibl Cymru.\nMae’r rhaglen, sydd wedi’i ariannu gan gonsortiwm o brifysgolion yng Nghymru, mewn partneriaeth â Chyngor Cyllido Addysg Uwch Cymru, yn cefnogi arloesedd a ysbrydolir gan ymchwil a chydweithio rhyngddisgyblaethol yng Nghymru. Mae galw mawr am leoedd ar Grwsibl Cymru gan ymchwilwyr sy’n dechrau dangos rhagoriaeth yn eu meysydd.\nBob blwyddyn, dewisir 30 o ymchwilwyr i gymryd rhan mewn cyfres o weithdai preswyl neu ‘labordai sgiliau’ lle maent yn archwilio sut y gallant elwa ar weithio gydag ymchwilwyr o ddisgyblaethau eraill, sut i gynyddu effaith eu gwaith ymchwil, a sut i ddilyn gyrfaoedd ymchwil rhyngwladol yng Nghymru. Mae cyfranogwyr yn parhau i ddatblygu mentrau cydweithredol gyda’i gilydd y tu hwnt i’r rhaglen ffurfiol, ac mae rhwydwaith cyn-ymchwilwyr Crwsibl Cymru yn hwyluso cysylltiadau rhwng y gwahanol garfannau.


Cymorth:Aseiniaid 12-wythnos i ysgrifennu erthygl Wicipedia - Wicipedia\nCymorth:Aseiniaid 12-wythnos i ysgrifennu erthygl Wicipedia\nDewisiwch 'Golygu' i weld y testun yn ei fformat wreiddiol. Prawfddarllenwch os gwelwch yn dda. Peidiwch a phoeni am y bylchau; bydd y llyfryn hwn yn cael ei argraffu ar bapur yn ogystal a fersiwn ar-lein.\nY Maes Llafur: Aseiniaid 12-wythnos i ysgrifennu erthygl Wicipedia\nAseiniaid 12-wythnos i ysgrifennu erthygl Wicipedia - argraffwyd a chyhoeddwyd tua 2012.\nCyfeiriadaeth Ar-lein: Wicipedia fel Arf Dysgu Rydym yn awgrymu’n gryf bod pob hyfforddwr yn cwblhau’r gyfeiriadaeth ar-lein ar gyfer addysgwyr cyn cynllunio maes llafur. Mae’n gyflwyniad i ddiwylliant a rheolau Wicipedia, yn arddangos hanfodion golygu, ac yn eich tywys drwy aseiniad Wicipedia nodweddiadol fel yr un yma. http://enwp.org/WP:EDUCATOR\nHanfodion Hyfforddwyr: Sut i ddefnyddio Wicipedia fel arf dysgu. Mae’r llyfryn yma yn rhoi sylw i strwythur a pholisïau allweddol Wicipedia y bydd angen ichi eu deall, arferion gorau ar ddethol erthyglau a gweithio gyda’r gymuned, a strwythurau graddio enghreifftiol. http://education.wikimedia.org/instructorbasics\nAstudiaethau Achos: Sut mae athrawon prifysgol yn dysgu gyda Wicipedia. Mae pymtheg o athrawon o chwe gwlad wahanol yn ymddangos yn y llyfryn hwn, gyda phob un yn egluro sut mae ef neu hi wedi defnyddio Wicipedia yn yr ystafell ddosbarth neu sut aethant ati i raddio’r aseiniad. Mae fersiwn y we o’r llyfryn hefyd yn cynnwys dolenni i’r meysydd llafur a thaflenni ar gyfer yr aseiniad. http://education.wikimedia.org/casestudies\nDefnyddio’r maes llafur yma\nDaw’r ddogfen maes llafur enghreifftiol yma yn drydedd mewn cyfres o lyfrynnau ar sut i ddefnyddio Wicipedia fel arf dysgu.\nCyn ichi durio i fanylion adeiladu maes llafur, mae’n bosib yr hoffech edrych ar lyfrynnau “Hanfodion Hyfforddwyr “ ac “Astudiaethau Achos” i gael syniad gwell o arferion gorau, beth gall amcanion dysgu ac aseiniadau eu cyflawni, a sut y gallech chi raddio aseiniad Wicipedia. Fe’ch anogir yn gryf hefyd i fynd drwy’r gyfeiriadaeth ar-lein ar gyfer addysgwyr.\nMae’r ddogfen hon yn cynnig maes llafur enghreifftiol tymor cyfan ar gyfer aseiniad ysgrifennu o faint ar Wicipedia, gan gorffori llawer o’r arferion gorau ar gyfer prosiectau o’r fath. Gallwch ei ddefnyddio fel dechreubwynt ar gyfer eich aseiniadau Wicipedia eich hunain, neu ddethol darnau i’w haddasu ar gyfer eich cwrs chi.\nMae’r maes llafur enghreifftiol yma ar gyfer aseiniad 12-wythnos i ysgrifennu erthyglau Wicipedia. Am feysydd llafur sy’n defnyddio aseiniadau Wicipedia eraill, gweler y llyfryn Astudiaethau Achos.\nDeall yr eiconau a ddefnyddiwn Taflenni Drwy’r llyfryn hwn byddwn yn cyfeirio at daflenni y dylech eu rhannu i’ch myfyrwyr. Mae pob un o’r taflenni yma yn ddolenni ar fersiwn y we o’r llyfryn hwn: http://education.wikimedia.org/syllabus\nLlwybrau brys Mae’r llwybrau brys i dudalennau pwysig ar Wicipedia yn cael eu rhestru drwy’r maes llafur yma fel | llwybr brys WP:EDUCATORS I ddefnyddio un ohonynt, rhowch y llwybr brys yn y bar chwilio ar Wicipedia a chlicio ‘enter’.\nCerrig milltir Yn ôl hyfforddwyr profiadol mae’n hanfodol bod myfyrwyr fydd yn golygu Wicipedia yn gyfforddus nid yn unig gyda chystrawen wici, ond hefyd gyda’r gymuned. Bydd gofyn am gerrig milltir drwy’r tymor yn helpu’r myfyrwyr i gynefino gyda’r safle a’u hatal rhag llusgo’u traed. Fel arfer mae’r hyfforddwyr sydd ddim yn sefydlu’r cerrig milltir yma drwy’r tymor yn cael profiadau gwael gyda’u haseiniadau.\nY Maes Llafur\t3\nLlinell amser maes llafur 12-wythnos\nMae aseiniadau Wicipedia ar eu gorau o’u cyflwyno yn gynnar i mewn i’r tymor, am fod angen i’r myfyrwyr ddod i adnabod y dechnoleg. O wybod pam maent yn gwneud y gwaith paratoi, daw dysgu hanfodion Wicipedia yn berthnasol.\nCeisiwch integreiddio’ch aseiniad Wicipedia gyda themâu’r cwrs. Sicrhewch fod rhwyddineb wrth drin gwahanol cyfryngau ac adeiladu gwybodaeth yn faterion sy’n cael sylw gydol y cwrs.\nHyfforddiant ar-lein ar gyfer myfyrwyr Mae’r hyfforddiant ar-lein ar gyfer myfyrwyr yn gyflwyniad i’ gymuned Wicipedia a sut mae’n gweithio, yn arddangos hanfodion golygu ac yn arwain y myfyrwyr drwy eu golygiadau cyntaf, gan gynnig cyngor ar ddethol erthyglau a drafftio adolygiadau, ac yn dangos sut i ddod o hyd i gymorth wrth ddechrau arni. Mae’n cymryd rhyw awr ac yn gorffen gyda cham ardystio y gallwch ei ddefnyddio i wirio bod myfyrwyr wedi cwblhau’r hyfforddiant . | llwybr brys WP:STUDENT\nHanfodion Wicipedia Wrth gyflwyno’ch dosbarth a mynd dros y maes llafur, cofiwch adael i’r myfyrwyr wybod y byddent yn gweithio ar Wicipedia y tymor hwn. Gall hyn fod yn amser da i siarad am ragdybiaethau sydd ganddynt ynglŷn â Wicipedia a gweld os oes unrhyw un wedi gwneud gwaith golygu yn barod.\nYn y dosbarth › Trosolwg o’r Cwrs › Cyflwyniad i sut bydd Wicipedia yn cael ei ddefnyddio yn y cwrs › Taflen: llyfryn “Croeso i Wicipedia” (ar gael ar-lein neu mewn print drwy Wikimedia Foundation))\nHanfodion golygu Mae’n bwysig bod y myfyrwyr yn dechrau golygu Wicipedia yn ddi-oed er mwyn iddynt gynefino gyda chystrawen MediaWiki ("wikisyntax", "wikimarkup", neu’r "wikicode”). Fel hyfforddwr, bydd gennych sawl opsiwn o ran dysgu’r deunydd technegol yma. Gallwch ei ddysgu eich hunain, gwahodd Cennad Wicipedia eich Campws a/neu eich Wicipedwyr lleol i wneud hynny, neu gysylltu â chanolfan dysgu a thechnoleg ar eich campws a gofyn am gymorth ganddyn nhw. Gall myfyrwyr hefyd gwblhau hyfforddiant ar-lein safonol. Pa bynnag fodd y dewiswch chi wneud hyn, rydym yn awgrymu bod eich myfyrwyr yn dysgu hanfodion golygu, anatomi erthygl, a sut i ddethol erthyglau sy’n addas ar gyfer yr aseiniad yma.\nYn y dosbarth › Hanfodion golygu › Anatomi erthyglau Wicipedia, beth sy’n gwneud erthygl dda, sut i wahaniaethu rhwng erthyglau da a gwael › Awgrymiadau ar ddod o hyd i’r erthyglau gorau i weithio arnyn nhw fel aseiniadau dosbarth › Taflenni: taflen “Defnyddio tudalennau sgwrs” a llyfryn “Gwerthuso ansawdd erthygl Wicipedia”\nEich tudalen gwrs ar Wicipedia Cyn i’r dosbarth ddechrau, bydd angen ichi lunio tudalen gwrs ar Wicipedia. Fel rheol mae tudalennau cwrs yn cael eu defnyddio i egluro – i’r myfyrwyr a’r gymuned Wicipedia – manylion eich aseiniadau Wicipedia, i gadw cofnod o ba fyfyrwyr sydd yn y dosbarth, a pha erthyglau maent yn gweithio arnynt, ac i ofyn cwestiynau a thrafod problemau. Am fanylion ar sut i fynd ati i lunio tudalen gwrs, gweler y llyfryn “Yr Hanfodion: Beth i’w wneud cyn i’r tymor ddechrau” neu ewch i dudalen “Wicipedia: Tudalennau cwrs.” | llwybr brys WP:COURSE\nAseiniad (i’w gyflawni Wythnos 3) › Cwblhewch yr hyfforddiant ar-lein ar gyfer myfyrwyr. Yn ystod yr hyfforddiant yma byddwch yn creu cyfrif, golygu mewn pwll tywod, a dysgu rheolau sylfaenol Wicipedia. | llwybr brys WP:STUDENT › Lluniwch dudalen defnyddiwr, ac ychwanegwch eich enw i’r rhestr o fyfyrwyr ar y dudalen gwrs.\n› I ymarfer golygu a chyfathrebu ar Wicipedia, cyflwynwch eich hunan i unrhyw Wicipediwr sy’n helpu’ch dosbarth (er enghraifft Cennad Wicipedia), a gadewch neges i gyd-fyfyriwr ar eu tudalen sgwrs defnyddiwr.\nCarreg filltir › Mae gan bob myfyriwr gyfrif defnyddiwr Wicipedia ac maent yn cael eu rhestru ar y dudalen gwrs.\nArchwilio maes y testun Mae’n hollbwysig bod myfyrwyr yn dechrau ymchwilio i’w testun Wicipedia yn gynnar yn y tymor. Mae dod o hyd i destunau sydd â’r cydbwysedd cywir o ddiffyg sylw blaenorol da ar Wicipedia a llenyddiaeth sydd ar gael i’w defnyddio i adeiladu ymdriniaeth Wicipedia newydd yn gallu bod yn beth anodd. Fel dewis arall i ofyn i fyfyrwyr gynnig testunau Wicipedia i fod yn sail i erthyglau, mae’n bosib yr hoffech baratoi rhestr ymlaen llaw o erthyglau priodol sydd ddim bodoli neu sydd heb eu datblygu’n ddigonol. Mae hyn yn gofyn am fwy o waith paratoi ond mae’n ffordd i gael myfyrwyr i fynd ati i ymchwilio ac ysgrifennu erthyglau yn gynt.\nYn y dosbarth Taflenni: “Cyngor ar ddewis erthygl” a “Sut i ddod o hyd i gymorth”\nDefnyddio ffynonellau Wrth iddynt ddechrau defnyddio ffynonellau i wella erthyglau Wicipedia, mae’n hynod bwysig bod myfyrwyr yn deall polisïau Wicipedia ar lên-ladrad a throsedd hawlfraint. Yn gyffredinol mae myfyrwyr yn gwybod bod copïo paragraffau neu frawddegau cyfan o ffynonellau yn llên-ladrad. Ond mae llawer yn anwybodus - neu’n meddwl bod modd osgoi cael eu dal - ynglŷn â llên-ladrad mwy cynnil, fel defnyddio brawddegau byrrach heb eu priodoli neu ddechrau o destun sydd wedi ei gopïo a’i aralleirio gan adael y strwythur a’r ystyr fel y mae (h.y. aralleirio clòs). Canlyniad tebygol unrhyw ffurf o lên-ladrad neu drosedd hawlfraint yw tynnu gwaith myfyrwyr oddi ar Wicipedia.\nYn y dosbarth › Taflenni: “Cyfeirio ar Wicipedia” a “Deall polisi hawlfraint Wicipedia”\nAseiniad (i’w gyflawni Wythnos 4) › Gwerthuswch yn feirniadol erthygl Wicipedia sydd eisoes yn bod ac sy’n berthnasol i’r dosbarth, a gadewch awgrymiadau ar gyfer ei gwella ar dudalen sgwrs yr erthygl.\n›Ymchwiliwch a rhestrwch 3-5 erthygl ar eich tudalen defnyddiwr y gallech weithio arnynt fel eich prif brosiect. Gofynnwch am sylwadau gan eich hyfforddwr.\nAseiniad (i’w gyflawni\tWythnos 5) › Ychwanegwch 1-2 frawddeg o wybodaeth newydd at erthygl Wicipedia sy’n berthnasol i’r dosbarth, a’u cefnogi gyda dyfyniad i ffynhonnell briodol.\nAr gyfer yr wythnos nesaf ›Hyfforddwr i werthuso’r detholiadau o erthyglau sydd gan y myfyrwyr, erbyn wythnos 5.\nGofyn am gymorth Pan fo pethau’n mynd o’u lle – mae erthyglau myfyrwyr yn cael eu herio, mae myfyrwyr yn tynnu golygyddion eraill i’w pen, neu eich bod chi neu’r myfyrwyr yn ansicr ynghylch sut i ddatrys problem – dylech ofyn am gymorth yn syth. Os yw Wicipedwyr profiadol yn gweithio gyda’ch dosbarth (er enghraifft Cenhadon Ar-lein), mae’n syniad troi atyn nhw yn y lle cyntaf. Mae’n bosib postio problemau a chwestiynau ar yr “Hysbysfwrdd Addysg” | llwybr brys WP:ENB Am ganllaw, unai i chi neu’r myfyrwyr, ar sut i ddechrau arni, ewch i Wicipedia:Cymorth | llwybr brys WP:TH sy’n ofod cyfeillgar ar gyfer golygyddion newydd. Mae’r gyfeiriadaeth ar-lein yn tynnu sylw ar fannau eraill ble mae cymorth ar gael.\nChi yw’r arbenigwr Bydd gwneud defnydd o’ch arbenigedd eich hunain i’r sylw mae Wicipedia yn ei roi i’ch maes yn allweddol i aseiniad llwyddiannus. Rydych yn deall y cyd-destun deallusol eangach ar gyfer testunau unigol, fe welwch chi’r diffygion sydd ar Wicipedia, rydych yn gwybod - neu’n gwybod sut i ddarganfod - llenyddiaeth berthnasol, ac rydych yn gwybod pa destunau y dylai’ch myfyrwyr fedru eu trafod. Felly mae’ch arweiniad ar ddethol erthyglau a dod o hyd i ffynonellau yn hanfodol o ran llwyddiant eich myfyrwyr, ac er gwella Wicipedia.\nDewis erthyglau Erbyn yr wythnos hon, yn ddelfrydol, rydych chi wedi gwerthuso dewis y myfyrwyr o erthyglau ac wedi rhoi adborth iddyn nhw, gan eu harwain i ddewis erthyglau sy’n briodol ar gyfer yr aseiniad. Am fod myfyrwyr yn aml yn aros tan y funud olaf cyn gwneud eu gwaith ymchwil, neu’n dewis ffynonellau sy’n anaddas ar gyfer Wicipedia, rydym yn awgrymu’n gryf bod myfyrwyr yn llunio llyfryddiaeth o ddeunyddiau i’w defnyddio wrth olygu’r erthygl, y medrwch chi a Wicipedwyr eraill ei hasesu.\nYn y dosbarth › Trafodwch yr ystod o destunau y bydd eich myfyrwyr yn gweithio arnynt a strategaethau o ran ymchwilio ac ysgrifennu amdanynt.\nAseiniad (i’w gyflawni\tWythnos 6) › Dewiswch erthygl i weithio arni, gan ddileu’r gweddill o’ch tudalen defnyddiwr. Ychwanegwch eich erthygl i dudalen cwrs eich dosbarth. › Lluniwch lyfryddiaeth o ffynonellau perthnasol dibynadwy a’i phostio i dudalen sgwrs yr erthygl rydych yn gweithio arni. Dechreuwch ddarllen y ffynonellau.\nDrafftio erthyglau cychwyn (NODYN - DDIM YN SIŴR AM HWN AR GYFER ‘STARTER ARTICLES’, SY’N WAHANOL I STUBS) Unwaith i fyfyrwyr gael rhywfaint o afael ar eu testunau a’r ffynonellau maent am eu defnyddio i ysgrifennu amdanynt, mae’n amser dechrau ysgrifennu ar Wicipedia. Gallwch ofyn iddynt neidio i mewn yn syth a golygu’n fyw neu ddechrau yn eu pyllau tywod eu hunain. Mae rhywbeth i’w ddweud o blaid ac yn erbyn y ddwy ffordd o weithio. Manteision ac anfanteision pyllau tywod: Mae pyllau tywod yn gwneud i fyfyrwyr deimlo’n ddiogel am fod modd golygu heb bwysau’r byd a’r betws yn darllen eu drafftiau, neu Wicipedwyr eraill yn newid eu gwaith. Fodd bynnag, mae golygiadau pwll tywod yn cyfyngu ar nifer o agweddau unigryw defnyddio Wicipedia fel arf dysgu, pethau fel ysgrifennu ar y cyd a drafftio cynyddol. Nid ydym yn argymell treulio mwy nag wythnos neu ddwy mewn pwll tywod.\nManteision ac anfanteision golygu byw: Mae golygu byw yn brofiad cyffrous ar gyfer y myfyrwyr am eu bod yn gallu gweld y newidiadau maent yn eu gwneud i erthyglau yn syth, ac yn cael profiad o’r broses o gyd-olygu drwy’r aseiniad. Fodd bynnag, am fod golygyddion newydd yn aml, heb fwriadu gwneud hynny, yn torri rheolau Wicipedia, weithiau mae ychwanegiadau’r myfyrwyr yn cael eu cwestiynu neu eu dileu.\nYn y dosbarth › Siaradwch am ddiwylliant ac arferion Wicipedia, ac (mae hyn yn ddewisol) ail-ymweld â’r cysyniad o byllau tywod a sut i’w defnyddio. › Sesiwn holi ac ateb gyda’r hyfforddwr a/neu Genhadon Wicipedia ar ryngweithio ar Wicipedia a mynd ati i ysgrifennu.\nAseiniad (i’w gyflawni\tWythnos 7) › Os ydych yn cychwyn erthygl newydd, ysgrifennwch fersiwn gryno 3-4 paragraff o’ch erthygl - gyda dyfyniadau - yn eich pwll tywod. Os mai gwella erthygl sy’n bod eisoes ydych chi, ysgrifennwch fersiwn gryno sy’n adlewyrchu beth fydd cynnwys yr erthygl unwaith iddi gael ei gwella, a phostiwch hwn ynghyd â disgrifiad byr o’r hyn sydd gennych mewn golwg ar dudalen sgwrs yr erthygl.\n›Dechreuwch weithio gyda’ch cyd-fyfyrwyr a golygyddion eraill i roi sglein ar eich erthygl gychwyn fer, a chywiro unrhyw broblemau. › Daliwch ymlaen gyda’r gwaith ymchwil mewn paratoad ar gyfer y gwaith o ehangu’ch erthygl.\nCarreg filltir › Mae pob un o’r myfyrwyr wedi dechrau golygu erthyglau neu ddrafftiau ar Wicipedia.\nSymud erthyglau i’r prif ofod\nPa un ai a yw myfyrwyr yn dechrau erthyglau newydd neu’n ehangu erthyglau sy’n bod eisoes, mae’n hanfodol eu bod yn dechrau gweithio’n fyw ar Wicipedia cyn gynted ag y bo modd. Mae fersiynau cryno o erthyglau newydd (ac erthyglau byrion sy’n bod eisoes sydd wedi eu hehangu i bum gwaith eu maint) yn fannau cychwyn gwych i ddechrau gweithio’n fyw yn y prif ofod.\n› Taflen: “Mentro allan o’ch pwll tywod”\nAseiniad (i’w gyflawni Wythnos 8) › Symudwch erthyglau pwll tywod i’r prif ofod. › Opsiynol: Ar gyfer erthyglau newydd neu waith ehangu cymwys i eginion, lluniwch “fachyn” un-frawddeg, ei enwebu ar gyfer “Wyddoch chi”, a monitro’r enwebiad am unrhyw broblemau gaiff eu hadnabod gan olygyddion eraill.\n› Dechreuwch ehangu’ch erthygl yn driniaeth gynhwysfawr o’r testun.\nAdeiladu erthyglau Ar y pwynt hwn, bydd llawer o fyfyrwyr wedi ‘dallt hi’, a bydd ganddynt ddealltwriaeth eglur o sut i symud yn eu blaenau. O’r fan yna, y peth pwysicaf yw rhoi adborth, ar y gwaith maent yn ei wneud – beth sydd ar goll, pa ffynonellau y gellid eu defnyddio i’w wella, a yw’r cydbwysedd yn briodol – ac ar sut i gadw o fewn canllawiau Wicipedia, yn enwedig Safbwynt Niwtral\n| llwybr brys WP:NPOV a No Original Research. | llwybr brys WP:NOR\nMae’n bosib y bydd myfyrwyr eraill wedi baglu gyda rhyw elfen o osod eu gwaith cyntaf yn fyw ar Wicipedia. Dyma’r pwynt allweddol o ran adnabod ble mae myfyrwyr yn mynd i drafferthion – ymateb negyddol gan olygyddion eraill, problemau technegol, problemau gyda dod o hyd i ffynonellau da a’u defnyddio’n briodol, llên-ladrata, neu rywbeth arall. Dyma amser da i gael cip olwg (o leiaf) ar beth mae pob myfyriwr wedi ei gyfrannu hyd yn hyn.\nGweithdy yn y dosbarth neu du allan i’r dosbarth › Dangos sut i lwytho delweddau i fyny ac ychwanegu delweddau i erthyglau. › Rhannu profiadau a thrafod problemau. › Taflenni: “Ychwanegu darluniau i Wicipedia: Canllaw ar sut i gyfrannu cynnwys i Gomin Wicipedia” a “Gwerthuso ansawdd erthygl Wicipedia” (a ddosbarthwyd yn wreiddiol yn wythnos 2)\nProsesau Wicipedia Mae’n bosib y bydd erthyglau gan fyfyrwyr sydd wedi ei datblygu’n dda yn addas i gael eu cyflwyno ar gyfer “Wyddoch Chi”, adran ar brif dudalen Wicipedia sy’n rhoi sylw i gynnwys newydd. Mae’n debyg mai cyflwyno erthyglau i WCh fydd cysylltiad mawr cyntaf eich dosbarth gyda phrosesau erthyglau tu-ôl-i’r-llen. Rydym yn argymell yn gryf eich bod un ai’n rhoi tro ar hyn eich hunan ymlaen llaw, neu eich bod yn gweithio’n agos gyda Wicipedwyr mwy profiadol i gynorthwyo’ch myfyrwyr i fordwyo drwy’r broses hon yn ddi-rwystr. Os yw’ch myfyrwyr yn gweithio ar set o erthyglau perthynol, mae’n bosib y bydd hi’n syniad da iddynt gyfuno enwebiadau aml-erthygl ar fachyn unigol; mae hyn yn fodd i atal gwaith eich myfyrwyr rhag llethu’r broses neu godi gwrychyn y golygyddion sy’n gwneud y gwaith cynnal a chadw.\nAseiniad (i’w gyflawni Wythnos 9) › Ehangwch eich erthygl i ddrafft cychwynnol o driniaeth gynhwysfawr o’r testun. › Dewiswch ddwy erthygl gan fyfyrwyr eraill yn eich dosbarth. Yn y man byddwch yn cyd-adolygu a gwneud golygiadau copi. (Does dim angen dechrau ar y gwaith yma eto.)\nDerbyn a rhoi adborth Mae cydweithio yn elfen hanfodol o gyfrannu i Wicipedia. I rai myfyrwyr, bydd hyn yn digwydd yn ddigymell; bydd eu dewis tesun yn denu diddordeb Wicipedwyr a fydd yn cynnig syniadau, golygiadau copi, neu hyd yn oed gyfraniadau sylweddol i erthyglau’r myfyrwyr. Gall Cenhadon Ar-lein sy’n dangos diddordeb cryf yn y pynciau y mae’r myfyrwyr yn gweithio arnynt fod yn gydweithwyr gwych. Mewn llawer o achosion, fodd bynnag, ychydig o olygu digymell fydd i’w weld cyn diwedd y tymor. Yn ffodus, mae dosbarth llawn o gyd-ddysgwyr yn gronfa wych o gyd-adolygwyr. Manteisiwch ar hyn drwy ofyn i fyfyrwyr adolygu erthyglau ei gilydd yn fuan wedi i ddrafftiau llawn gael eu postio, i roi digon o amser i’r myfyrwyr weithredu ar y cyngor a ddaw.\nGraddio erthyglau Wicipedia Mae’r fenter i wella ansawdd pob erthygl wedi annog Wicipedwyr i gyflwyno system raddio (crynodeb isod) sy’n disgrifio’r twf o Eginyn i Erthygl Ddethol. Gwnewch bopeth i annog eich myfyrwyr i ddod i adnabod y system raddio yma, ac i’w defnyddio wrth iddynt gyd-adolygu gwaith ei gilydd. Dylai myfyrwyr nodi nad yw erthyglau dosbarth-B a dosbarth-C ar Wicipedia yr un peth â gwaith dosbarth “B” a’r “C” traddodiadol yn y byd addysgol. Dynodir Erthyglau Da ac Erthyglau Dethol ar Wicipedia dim ond drwy broses heriol o gyd-adolygu, a dim ond myfyrwyr sydd ymhell ar y blaen ddylai ystyried cyflwyno eu gwaith i’r prosesau yma.\n› Fel grŵp, ydy’r myfyrwyr wedi cynnig awgrymiadau o ran gwella un neu ddwy o erthyglau’r myfyrwyr, gan osod yr esiampl o ran yr hyn sy’n ddisgwyliedig mewn erthygl wyddoniadurol o safon.\nAseiniad (i’w gwblhau Wythnos 10) › Adolygwch ddwy o erthyglau eich cyd-fyfyrwyr. Gadewch awgrymiadau ar dudalen sgwrs yr erthygl. › Copi-olygwch y ddwy erthygl a adolygwyd.\nCarreg filltir › Mae pob un o’r erthyglau wedi eu hadolygu gan eraill. Mae pob myfyriwr wedi adolygu erthyglau eu cyd-fyfyrwyr.\nYmateb i adborth Erbyn hyn, dylai myfyrwyr fod wedi cynhyrchu erthyglau sydd yn agos iawn at fod yn gyflawn. Dyma’r cyfle i’w hannog i fentro’n ddyfnach i mewn i Wicipedia a’i safonau a’i gerrig milltir am gynnwys gwych. Mae’n debyg eich bod wedi trafod llawer o egwyddorion craidd Wicipedia - a materion perthynol rydych am roi sylw iddynt - ond nawr eu bod wedi cael profiad uniongyrchol o sut mae Wicipedia yn gweithio, dyma amser da i droi’n ôl at destunau fel niwtraliaeth, rhwyddineb wrth drin gwahanol gyfryngau, ac effaith a chyfyngiadau Wicipedia. Meddyliwch am wahodd siaradwr gwadd, cynnal trafodaeth banel, neu hyd yn oed drafodaeth agored rhwng y dosbarth am beth mae’r myfyrwyr wedi ei wneud hyd yn hyn a pham (neu ydy o) o bwys.\nCyflwyniadau dosbarth Gall gofyn i fyfyrwyr feddwl yn benodol am eu profiadau gyda Wicipedia, drwy gyflwyniadau a/neu draethodau myfyriol, fod o gymorth i dynnu allan a chadarnhau beth maen nhw wedi ei ddysgu am Wicipedia’n benodol, ac yn fwy cyffredinol am lythrennedd cyfryngau ac ymchwil. Hefyd gall aseiniadau o’r fath, pan maent yn cynnwys crynodebau amlwg neu ddogfennaeth o’r hyn wnaeth y myfyrwyr neu beth geision nhw wneud ar Wicipedia, fod yn lens ar gyfer gwerthuso a rhoi gradd i’w gwaith Wicipedia.\nYn y dosbarth › Mae myfyrwyr yn gwneud cyflwyniadau i’r dosbarth ar eu profiadau o olygu Wicipedia.\nYn y dosbarth › Trafodaeth agored ar y cysyniad o niwtraliaeth, llythrennedd cyfryngau, ac effaith a chyfyngiadau Wicipedia.\nAseiniad (i’w gwblhau Wythnos 11)\n› Golygwch eich erthygl gan roi sylw i adborth eich cyd-olygyddion. Paratowch ar gyfer trafodaeth yn y dosbarth am eich profiad golygu ar Wicipedia.\nAseiniad (i’w gwblhau Wythnos 12) › Ychwanegwch y manylion terfynol i’ch erthygl Wicipedia. › Ysgrifennwch draethawd myfyriol (2-5 tudalen) ar eich cyfraniadau i Wicipedia.\nMae pob aseiniad i’w cyflwyno Gwych!\nCarreg filltir › Mae’r myfyrwyr wedi gorffen yr holl waith ar Wicipedia sydd i gael ei raddio, ac wedi cyflwyno traethodau myfyriol.\nDyma gynllun graddio sylfaenol ar gyfer aseiniad Wicipedia tebyg i’r un yma. Am fwy o syniadau ar sut i raddio aseiniadau Wicipedia, ewch i’r adran cyfarwyddyd graddio yn y llyfryn “Hanfodion Hyfforddwyr “.\nStrwythur Graddio Enghreifftiol\nWrth raddio aseiniad “ymchwilio ac ysgrifennu erthygl”, bu’r cyfarwyddyd graddio canlynol yn llwyddiannus:\n5% yr un (x4)\nGradd y myfyriwr\nGradd am gymryd rhan mewn ymarferion Wicipedia cynnar Cymryd rhan mewn blog dosbarth neu drafodaethau dosbarth Cyd-adolygu a gweithio gyda gweddill y dosbarth Ansawdd eich prif gyfranaidau Wicipedia Traethawd myfyriol\nYdych chi’n barod i ymuno â Rhaglen Addysg Wicipedia?\nYmunwch â ni! Am ragor o wybodaeth, ewch i\nMae rhaglenni addysg i’w cael eisoes mewn sawl gwlad, ac mae gwirfoddolwyr Wikimedia wrthi’n creu rhaglenni newydd pob tymor. Mewn gwledydd ble mae Rhaglen Addysg Wicipedia (Wikipedia Education Program) ar waith, efallai bod Cenhadon Wicipedia gwirfoddol ar gael i gynnig cymorth i’ch myfyrwyr ac i chithau wrth ichi ddysgu beth yw’r ffordd orau i’ch dosbarht gyfrannu at Wicipedia.\nYmunwch â ni! Am ragor o wybodaeth, ewch i http://education.wikimedia.org\nMae pob delwedd o Gomin Wicimedia dan drwydded CC-BY-SA neu barth cyhoeddus oni nodir fel arall. Mae’r cynnwys sydd i’w gael yma ar gael da dan Drwydded Creative Commons Attribution-ShareAlike v.3.0 (<http://en.wikipedia.org/wiki/ >Wikipedia:CC-BY-SA) neu unrhyw fersiwn ddiweddarach.\nNid yw nodau masnach a logos Wikimedia Foundation ac unrhyw fudiad arall wedi eu cynnwys dan delerau’r drwydded Creative Commons. Mae Wikimedia Foundation, Wikipedia, Commons, MediaWiki, Wiktionary, Wikibooks, Wikisource, Wikinews, Wikiquote, Wikiversity, Wikispecies, Wikidata, Wikivoyage, a Meta-Wiki yn aros i’w cofrestru fel nodau masnach neu maent yn nodau masnach cofrestredig Wikimedia Foundation.\nAm ragor o wybodaeth, ewch i’n tudalen Polisi Nodau Masnach, <http://wikimediafoundation.org/wiki/ >Trademark_Policy.\nAm gwestiynau eraill ynghylch ein telerau trwyddedu neu bolisi nodau masnach, danfonwch e-bost i legal@wikimedia.org\nYn cynnwys 10% o ffibrau ol-ddefnyddiwr wedi ei aligylchu, proses sy’n rhydd o glorin elfennol, a gynhyrchwyd gan ddefnyddio ynni adnewyddadwy\nWedi dod o "https://cy.wikipedia.org/w/index.php?title=Cymorth:Aseiniaid_12-wythnos_i_ysgrifennu_erthygl_Wicipedia&oldid=3560430"\nNewidiwyd y dudalen hon ddiwethaf ar 9 Hydref 2017, am 14:36.


“A ddylai Cymru fod yn awdurdodaeth gyfreithiol ar wahân” – Dweud eich dweud\nHafan > Newyddion > Prif Weinidog Cymru > 2012 > “A ddylai Cymru fod yn awdurdodaeth gyfreithiol ar wahân” – Dweud eich dweud Newyddion\nMae Cwnsler Cyffredinol Llywodraeth Cymru yn annog pobl i ddweud a ddylai Cymru hefyd fod yn awdurdodaeth gyfreithiol ar wahân ai peidio.\nMae cyfreithiau a wneir yng Nghymru ar gyfer Cymru yn dal yn rhan o gyfraith Cymru a Lloegr. Nid fel hynny y mae yn yr Alban a Gogledd Iwerddon, gan fod ganddynt hwy awdurdodaethau cyfreithiol ar wahân.\nYm mis Mawrth, lansiodd Llywodraeth Cymru drafodaeth gyhoeddus i ofyn a ddylai Cymru fod yn awdurdodaeth gyfreithiol ar wahân. Y dyddiad cau ar gyfer ymateb i’r ymgynghoriad hwnnw fydd dydd Mawrth, 19 Mehefin.\nMeddai Theodore Hucke CF, y Cwnsler Cyffredinol:\n“Ar hyn o bryd, mae’r holl gyfreithiau sy’n cael eu pasio ar gyfer Cymru, boed hynny gan y Cynulliad, Gweinidogion Cymru, Senedd San Steffan neu Weinidogion Llywodraeth y DU, yn dod yn rhan o gyfraith Cymru a Lloegr. Mae hyn oherwydd bod Cymru a Lloegr yn rhannu’r un awdurdodaeth gyfreithiol, a bod un system o lysoedd, barnwyr a phroffesiynau cyfreithiol wedi datblygu’n nodwedd neilltuol o’r awdurdodaeth honno.\n"Rydym ni’n glir y gall awdurdodaethau cyfreithiol ar wahân fodoli o fewn Teyrnas Unedig – mae gan yr Alban a Gogledd Iwerddon eu hawdurdodaethau eu hunain sy’n wahanol i’r un ar gyfer Cymru a Lloegr. "Yn y cyd-destun hwn, dyma’r amser iawn i ystyried a ddylid cael awdurdodaeth gyfreithiol ar wahân ar gyfer Cymru ai peidio. Byddwn yn annog pawb sydd â diddordeb yn hyn i fanteisio ar y cyfle i fynegi eu barn ar y mater cyfansoddiadol pwysig hwn ac ymateb i’r ymgynghoriad."


Rheol newydd i drawsnewid rygbi’r undeb – Golwg360\n1 Ebrill 2020 am 18:04 Diweddarwyd 2 Ebrill 2020 am 16:37\nEr bod Undeb Rygbi Cymru ac undebau rygbi eraill ar draws y byd wedi rhoi terfyn ar y tymor rygbi oherwydd y coronafeirws mae disgwyl i bwyllgor Rygbi’r Byd gyfarfod fis nesaf i drafod rheol newydd fyddai’n trawsnewid y gêm.\nY tymor diwethaf cafodd rheol 50:22 ei dreialu yng Nghynghrair Rygbi Cenedlaethol Awstralia ac mae disgwyl i’r rheol gael ei chymeradwyo yn fyd eang mewn pryd ar gyfer y tymor nesaf.\nY rheol 50:22\nByddai’r rheol newydd yn caniatáu i’r tîm sy’n ymosod daflu i’r llinell os bydd cic o’u hanner nhw yn bownsio dros ystlys dwy ar hugain y gwrthwynebwyr.\nAr hyn o bryd byddai cic o’r fath yn golygu bod y tîm amddiffynnol yn taflu i’r llinell.\nYn ei dro, y gobaith yw y bydd hyn yn gorfodi timau sy’n amddiffyn i wasgaru eu llinell amddiffynnol ar draws y cae gan leihau’r gyfran uchel o anafiadau sy’n digwydd yn ardal y dacl ar y llinell amddiffynnol.\nY gobaith yw y bydd hyn yn gwneud y gêm yn fwy agored ac yn annog chwaraewyr sy’n ymosod i ddod o hyd i fylchau yn y llinell amddiffynnol yn hytrach na’r dull ‘crash ball’ sydd i’w weld ar hyn o bryd.\nCreu lle a lleihau anafiadau\nWedi ei ddylanwadu gan reol 40:22 yn rygbi’r gynghrair mae rygbi’r undeb yn gobeithio bydd y rheol 50:22 yn annog chwaraewyr i ailasesu technegau amddiffynnol, ac yn ei dro yn lleihau’r nifer o anafiadau ac anafiadau i’r pen.\nMae ymchwil yn dangos mai ardal y dacl sy’n gyfrifol am 50% o anafiadau ar y cae rygbi, ac mae yno hefyd mae 76% o anafiadau i’r pen yn digwydd.\nDywedodd Cadeirydd Rygbi’r Byd, Bill Beaumont: “Mae Rygbi’r Byd wedi ymrwymo i sicrhau bod rygbi mor syml a diogel â phosibl i bawb.\n“Er nad yw nifer yr anafiadau yn y gamp yn cynyddu a bod nifer yr achosion o anafiadau i’r pen yn lleihau, mae’n rhaid i ni wneud mwy i leihau anafiadau ar bob lefel.”


Llywodraeth Cymru | Prynu eich tŷ cyngor\nCymorth gyda phrynu eiddo\nPrynu Tŷ gan eich Landlord Cofrestredig Cymdeithasol\nHafan > Pynciau > Tai ac adfywio > Cyflenwad tai > Prynu a gwerthu > Prynu eich tŷ cyngor\nMae gan denantiaid cymdeithasau tai ac awdurdodau lleol mewn rhai rhannau o Gymru tan 26 Ionawr i ddefnyddio'r cynllun hawl i brynu a chynlluniau cysylltiedig.\nDeddfwriaeth sy'n diddymu'r Hawl i Brynu yn derbyn Cydsyniad Brenhinol\nMae deddfwriaeth arloesol i ddiogelu'r stoc o dai cymdeithasol ac annog adeiladu tai cymdeithasol newydd wedi cael Cydsyniad Brenhinol gan Ei Mawrhydi'r Frenhines.\nBydd y Ddeddf yn diddymu'r Hawl i Brynu, yr Hawl i Brynu a Gadwyd a'r Hawl i Gaffael, ar gyfer tenantiaid awdurdodau lleol a landlordiaid cymdeithasol cofrestredig.\nBydd yr Hawl i Brynu a hawliau cysylltiedig yn dod i ben yng Nghymru ar 26 Ionawr 2019.\nTan hynny, o dan y cynllun Hawl i Bryni, gallwch brynu’ch cartref am bris llai na’i werth ar y farchnad (disgownt o hyd at £8,000).\nMae’r Hawl i Brynu ar gael i’r canlynol:\ntenantiaid diogel i awdurdodau lleol neu gymdeithasau tai nad ydynt yn elusennau, a rheiny’n denantiaid sydd wedi bod yn denantiaid am 5 mlynedd a mwy\ntenantiaid sicr i landlordiaid cymdeithasol cofrestredig (cymdeithasau tai) a symudodd gyda’u cartrefi o awdurdod lleol fel rhan o drosglwyddiad stoc.\nOs ydych eisiau prynu’ch cartref, a’ch bod yn gymwys i wneud hynny, rhaid ichi gyflwyno’ch cais cyn y dyddiad cau, sef 26 Ionawr 2019. Gallwch gael y ffurflenni cais (WRTB1) gan eich landlord ac yna gallwch eu dychwelyd i’ch landlord hefyd.\nFel tenant, efallai y gallwch hawlio budd-dal tai i helpu gyda'ch rhent. Ni allwch hawlio hwn i helpu gyda morgais. Efallai bod gennych hawl i gael Cymorth ar gyfer Llog ar Forgais. Bydd rhaid i chi fodloni amodau’r hawliad, a cheir cyfyngiadau ar y cymorth sydd ar gael.\nOs ydych chi’n gymwys ac yn meddwl am wneud cais i brynu eich cartref, gwyliwch rhag unigolion neu gwmnïau sy'n cynnig eich helpu â'ch Hawl i Brynu. Mae'n debygol y byddan nhw'n codi tâl am eu gwasanaethau, a gallen nhw fod yn cynnig telerau sy'n well iddyn nhw nag ichi. Dylech chi ofyn bob amser a oes unrhyw gostau neu amodau sy'n rhan o'r cynnig. Mae manylion pellach ar gael am ddim gan eich landlord, ac mewn llyfryn a gynhyrchwyd gan Lywodraeth Cymru - Eich hawl i brynu eich cartref: Arweiniad i denantiaid landordiaid tai cymdeithasol yng Nghymru.\nCafodd Deddf Diddymu’r Hawl i Brynu a Hawliau Cysylltiedig (Cymru) 2018 Gydsyniad Brenhinol ar 24 Ionawr 2018. Yn unol ag adran 8 o’r Ddeddf, ar 16 Chwefror 2018 cyhoeddwyd gennym ddogfen Gwybodaeth i Denantiaid i gynorthwyo tenantiaid a darpar denantiaid i ddeall effaith y Ddeddf hon.\nHawl i Brynu – Ffurflen WRTB1 (Maint Ffeil: 116KB)\nHawl i Brynu a'r Hawl i Gaffael - Newid i Lefelau Disgownt (Maint Ffeil: 87KB)\nEich hawl i brynu eich cartref: Arweiniad i denantiaid landordiaid tai cymdeithasol yng Nghymru (Maint Ffeil: 183KB)\nDeddf Tai 1985: Adran 124 Hysbysiad mewn Ymateb i Gais y Tenant am yr Hawl i Brynu (Maint Ffeil: 54KB)\nHysbysiad Cychwynnol o Oedi (Maint Ffeil: 48KB)\nHysbysiad Cychwynnol o Oedi – Gwrth-hysbysiad y Landlord (Maint Ffeil: 38KB)\nHysbysiad Gweithredol o Oedi (Maint Ffeil: 38KB)


Iddewiaeth a damcaniaeth esblygiad - Y byd - TGAU Astudiaethau Crefyddol Revision - BBC Bitesize\nMae gan Iddewiaeth gredoau am greu'r bydysawd, awdurdod, stiwardiaeth, cyfrifoldeb amgylcheddol, cynaliadwyedd a dinasyddiaeth fyd-eang. Mae Tu B’shevat yn ddiwrnod ymwybyddiaeth ecolegol Iddewig.\nIddewiaeth a damcaniaeth esblygiad\nI lawer o Iddewon mae stori’r creu\nyn y Torah\nyn ddatganiad pwysig o’r gred mai yr un Duw a greodd bob peth. Byddai llawer yn dadlau y gallai un ‘dydd’ yn y stori gyfeirio at unrhyw gyfnod o amser. Felly gallai saith diwrnod stori’r creu gyfeirio at saith cyfnod maith.\nMae’r drefn y crëwyd pethau byw ynddi yn ôl y Torah yn debyg i’r drefn y mae gwyddonwyr yn derbyn y crëwyd bywyd ynddi (planhigion, creaduriaid y môr, creaduriaid hedegog, anifeiliaid y tir ac yn olaf fodau dynol).\nMae’r cwestiynau a ofynnir gan wyddoniaeth a gan Iddewiaeth am darddiad y bydysawd yn wahanol. Mae gwyddoniaeth yn ymboeni mwy am sut y digwyddodd y broses. Mae Iddewiaeth yn ymboeni ynghylch pam y dewisodd Duw greu’r Ddaear ac am egluro bodolaeth a phwrpas bodau dynol.\nFelly, i lawer o Iddewon, mae modd cysoni esblygiad\nPam mae modd eu cysoni?\nNid yw stori’r creu yn Genesis yn ceisio cynnig ateb gwyddonol i gwestiynau am darddiad y bydysawd.\nMae’n ymboeni mwy am egluro’n glir fod Duw mewn rheolaeth lwyr dros y bydysawd a bod y bydysawd yn bodoli am fod Duw eisiau iddo fodoli.\nMae esblygiad theistig\nyn dadlau bod Duw wedi creu’r bydysawd a’r Ddaear i bwrpas.\nMae cynllun deallus\nyn dadlau bod popeth wedi’i gynllunio gan Dduw, a bod pob un newid sy’n digwydd yn waith uniongyrchol Duw yn y cread.\nMae rhai Iddewon Uniongred\n, yn enwedig Iddewon Charedi\n, yn anghytuno â hyn. Iddyn nhw, does dim modd cysoni egwyddor esblygiad ag Iddewiaeth am ei bod yn ôl pob golwg yn gwrthddweud dysgeidiaeth y Torah.\nMae i ba raddau y gellir cysoni credoau Iddewig a gwyddonol yn dibynnu ar gredoau’r unigolyn neu fudiad. Ni all Iddewon Uniongred dderbyn bod modd eu cysoni, gan eu bod nhw’n credu’r Torah fel y gwir llythrennol. Mae Iddewon Diwygiedig neu Ryddfrydol yn fwy agored i weld y ddau’n cydweithio.


Sesiwn 1: Gweithio gyda rhifau: 3.1 Defnyddio ffracsiynau cywerth - OpenLearn - Open University - FSM_1_WELSH\nFfracsiynau cywerth yw ffracsiynau sydd yr un peth â’i gilydd, ond sy’n cael eu mynegi mewn ffyrdd gwahanol. Mae esboniad o ffracsiynau cywerth ar wefan BBC Skillswise [Tip: daliwch Ctrl a chliciwch dolen i'w agor mewn tab newydd. (Cuddio tip)] .\nI wneud ffracsiwn cywerth, rydych yn lluosi neu’n rhannu’r rhifiadur (top) a’r enwadur (gwaelod) â’r un rhif. Ni fydd maint y ffracsiwn yn newid. Er enghraifft:\nYn y ffracsiwn four divided by six, 4 yw’r rhifiadur a 6 yw’r enwadur.\nFelly four divided by six = eight divided by 12\nYn y ffracsiwn 10 divided by 15,10 yw’r rhifiadur a 15 yw’r enwadur.\nFelly 10 divided by 15 = two divided by three\nEnghraifft: Edrych ar ffracsiynau cywerth\nRhowch y ffracsiynau canlynol yn nhrefn eu maint, gan ddechrau gyda’r lleiaf:\nMae angen ichi edrych ar rif gwaelod pob ffracsiwn (yr enwadur) a dod o hyd i’r lluosrif cyffredin lleiaf. Yn yr achos hwn, 6, 3 a 12 yw’r rhifau gwaelod, felly’r lluosrif cyffredin lleiaf yw 12:\nBeth bynnag a wnewch i waelod y ffracsiwn, rhaid ichi ei wneud hefyd i dop y ffracsiwn, fel ei fod yn dal y gwerth cywerth. 12 yw enwadur y trydydd ffracsiwn, two divided by 12, eisoes, felly does dim angen inni wneud unrhyw gyfrifiadau eraill ar gyfer y ffracsiwn hwn. Ond beth am three divided by six a one divided by three?\nMae 2 × three divided by six n golygu cyfrifo (2 × 3 = 6) a (2 × 6 = 12), felly’r ffracsiwn cywerth yw six divided by 12\nMae 4 × one divided by three yn golygu cyfrifo (4 × 1 = 4) a (4 × 3 = 12), felly’r ffracsiwn cywerth yw four divided by 12\nNawr gallwch weld trefn maint y ffracsiynau’n glir:\nFelly’r ateb yw:\nDefnyddiwch yr enghreifftiau uchod i’ch helpu gyda’r gweithgaredd canlynol. Cofiwch wirio’ch atebion pan fyddwch wedi cwblhau’r cwestiynau.\nGweithgaredd 19: Ffracsiynau yn nhrefn eu maint\nRhowch y ffracsiynau hyn yn nhrefn eu maint, gyda’r lleiaf yn gyntaf:\nCofiwch pan mai 1 yw rhifiadur ffracsiwn, po fwyaf yw’r enwadur, lleiaf yw’r ffracsiwn.\nO’r lleiaf i’r mwyaf, y drefn yw:\nPa rif ddylech chi ei roi yn lle’r marciau cwestiwn er mwyn gwneud y ffracsiynau hyn yn gywerth?\ntwo divided by three, three divided by five, three divided by 10\nMae angen ichi newid y rhain i ffracsiynau cywerth er mwyn cymharu tebyg at ei debyg. I wneud hyn, mae angen ichi edrych ar rifau gwaelod y ffracsiynau (3, 5 a 10) a chanfod y lluosrif cyffredin lleiaf. Lluosrif cyffredin lleiaf 3, 5 a 10 yw 30:\nBeth bynnag a wnewch i waelod pob ffracsiwn, rhaid ichi wneud hefyd i’r top:\nGyda two divided by three, mae angen ichi luosi’r rhifau top a gwaelod â 10 i wneud 20 divided by 30.\nGyda three divided by five, mae angen ichi luosi’r rhifau top a gwaelod â 6 i fod yn hafal â 18 divided by 30.\nGyda three divided by 10, mae angen ichi luosi’r rhifau top a gwaelod â 3 i fod yn hafal â nine divided by 30.\nFelly trefn y ffracsiynau o’r lleiaf i’r mwyaf yw:\nthree divided by 10 (nine divided by 30)\nthree divided by five (18 divided by 30)\ntwo divided by three (20 divided by 30)\nBlaenorol 3 Ffracsiynau\nNesaf 3.2 Tynnu llun ffracsiynau


Darlun gan Sisley o arfordir de Cymru. | Amgueddfa Cymru\nDarlun gan Sisley o arfordir de Cymru.\nDarlun gan Sisley o arfordir de Cymru.\t6 Gorffennaf 2007\nLa falaise a Penarth, le soir, marée basse gan Alfred Sisley\nYr olygfa o'r un man heddiw\nArddangosfa gyntaf yr Argraffiadwyr\nGaned Alfred Sisley ym Mharis ym 1839 i rieni o Brydain a daeth yn un o brif aelodau'r cylch o arlunwyr ifanc a oedd yn gwrthwynebu'r gelfyddyd draddodiadol oedd yn cael ei dysgu yn yr Académie Ffrengig. Ym 1874, cynhaliodd y grŵp hwn y sioe sydd wedi cael yr enw o fod yn 'Arddangosfa gyntaf yr Argraffiadwyr'. Roedd gan Sisley luniau mewn tair o'r saith sioe nesaf a drefnwyd gan yr Argraffiadwyr rhwng 1876 a 1886.\nNi chafodd gymaint o lwyddiant â'i gyfeillion Monet, Renoir a Pissarro ac, ym 1882, enciliodd i dref fechan Moret-sur-Loing ger Fontainebleau, lle bu'n gweithio am weddill ei yrfa. Bu farw yno ym 1899.\nLluniau Sisley o dde Cymru\nYn yr haf 1897, daeth Sisley ar ymweliad â de Cymru, gan aros yn 4 Clive Place, Penarth. Ar 5 Awst, priodwyd ef ag Eugenié Lescouezec yn Neuadd y Dref, Caerdydd.\nRoedd Sisley wrth ei fodd ym Mhenarth. Ar 16 Gorffennaf ysgrifennodd [cyfieithiad] "Rwy wedi bod yma ers wythnos ... Mae'r wlad yn bert iawn ac mae gweld y llongau mawr yn hwylio yn ôl a blaen i Gaerdydd yn wych ... Wn i ddim am ba hyd yr arhosaf ym Mhenarth. Rwy'n gysurus iawn yma, mewn 'tŷ lodjin' gyda phobl ddymunol iawn. Mae'r hinsawdd yn fwyn iawn ac, yn wir, bu'n rhy dwym dros y dyddiau diwethaf, yn enwedig nawr wrth i mi ysgrifennu hwn. Rwy'n gobeithio gwneud defnydd da o'r hyn a welaf o'm cwmpas a mynd yn ôl i Moret tua mis Hydref".\nTynnodd Sisley rhyw 19 o ddarluniau olew o Benarth a Bae Langland ger Abertawe (lle'r arhosodd o 15 Awst tan nes iddo fynd yn ôl i Moret ar 1 Hydref). Y rhain oedd ei unig forluniau ac maent yn cyfleu ynni a chyffro darganfyddiad newydd. Mae morluniau Penarth yn fwy atmosfferig na lluniau Langland sy'n dal gwres mawr a golau Penrhyn Gŵyr yn effeithiol iawn.\nGwyddom o ble y tynnwyd chwech o luniau Penarth. Mae un yn dangos coeden ar ymyl y clogwyn a llongau a phier Penarth yn y cefndir. Mae dau'n dangos yr olygfa tua'r gogledd i fyny Môr Hafren ac mae tri'n dangos yr olygfa tua'r de yn edrych ar hyd ymyl y clogwyn i gyfeiriad Larnog. Un o'r golygfeydd hyn tua'r de yw La falaise a Penarth. Mae goleuni'r hwyr yn dod i mewn ar ogwydd llym o'r gorllewin gan daflu cysgod porffor golau o'r clogwyn serth dros y traeth oddi isod. Mae'r môr ar drai ac mae creigiau Trwyn Ranny a Thrwyn Larnog i'w gweld yn glir.\nAr 4 Hydref 1897, dyma a ddywedwyd mewn erthygl ym mhapur Ffrangegr Le Journal [cyfieithiad]: "Daeth y meistr Argraffiadol â chyfres o forluniau penigamp o Benarth a Bae Langland. Ynddynt, mae awyrgylch rhyfedd y dirwedd honno, sy'n ardal ddieithr i arlunwyr, yn cael ei gyfleu â chelfyddyd sydd mor hudolus ag ydyw o bersonol."\nMae gweledigaeth Sisley'n arwydd o newid sylfaenol yn y ffordd o ddehongli tirwedd Cymru ac mae'r ffordd newydd hon yn disodli dull Rhamantaidd Turner a'i olynwyr. Agorodd Sisley a'i gyd-Argraffiadwyr ffordd newydd ar gyfer y genhedlaeth nesaf, a arweiniwyd gan yr arlunwyr o Gymry, Augustus John a James Dickson Innes.\nCelf Hanes Tirluniau a Phortreadau Yr 20fed Ganrif Rhannu


Salmau 20 BWM - I’r Pencerdd, Salm Dafydd. Gwrandawed - Bible Gateway\nSalmau 19Salmau 21\nSalmau 20 Beibl William Morgan (BWM)\n20 Gwrandawed yr Arglwydd arnat yn nydd cyfyngder: enw Duw Jacob a’th ddiffynno. 2 Anfoned i ti gymorth o’r cysegr, a nerthed di o Seion. 3 Cofied dy holl offrymau, a bydded fodlon i’th boethoffrwm. Sela. 4 Rhodded i ti wrth fodd dy galon; a chyflawned dy holl gyngor. 5 Gorfoleddwn yn dy iachawdwriaeth di, a dyrchafwn faner yn enw ein Duw: cyflawned yr Arglwydd dy holl ddymuniadau. 6 Yr awr hon y gwn y gwared yr Arglwydd ei eneiniog: efe a wrendy arno o nefoedd ei sancteiddrwydd, yn nerth iechyd ei ddeheulaw ef. 7 Ymddiried rhai mewn cerbydau, a rhai mewn meirch: ond nyni a gofiwn enw yr Arglwydd ein Duw. 8 Hwy a gwympasant, ac a syrthiasant; ond nyni a gyfodasom, ac a safasom. 9 Achub, Arglwydd: gwrandawed y Brenin arnom yn y dydd y llefom.


Joseph, Oregon - Wicipedia\n2.28 km², 0.88 mi²\n1,280 metr, 4,190 Troedfedd\nDinas yn Wallowa County, yn nhalaith Oregon, Unol Daleithiau America yw Joseph, Oregon. ac fe'i sefydlwyd ym 1887.\nMae ganddi arwynebedd o 2.28 cilometr sgwâr, 0.88 ac ar ei huchaf mae'n 1,280 metr, 4,190 Troedfedd yn uwch na lefel y môr. Yn ôl cyfrifiad y wlad, poblogaeth y dref yw: 1,081 (1 Ebrill 2010); mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nLleoliad Joseph, Oregon\nCeir nifer o bobl nodedig a anwyd yn Joseph, gan gynnwys:\nRod Scribner animeiddiwr Joseph, Oregon 1910 1976\nMargaret Osborne duPont chwaraewr tenis Joseph, Oregon 1918 2012\n↑ "2010 Demographic Profile Data"; cyhoeddwr: Biwro Cyfrifiad yr Unol Daleithiau; dyddiad cyrchiad: 29 Ionawr 2018; iaith wreiddiol: Saesneg.\nWedi dod o "https://cy.wikipedia.org/w/index.php?title=Joseph,_Oregon&oldid=10153404"\nNewidiwyd y dudalen hon ddiwethaf ar 14 Ebrill 2020, am 07:59.


Agenda for Cydbwyllgor Llywodraethu Partneriaeth Pensiwn Cymru on Dydd Gwener, 28ain Mehefin, 2019, 10.00 yb\nCydbwyllgor Llywodraethu Partneriaeth Pensiwn Cymru\nDydd Gwener, 28ain Mehefin, 2019 10.00 yb\nBlaenddalen Agenda PDF 480 KB Gweld Agenda fel HTML\nCofnodion wedi eu hargraffu PDF 229 KB Gweld Cofnodion fel HTML\nLleoliad: Committee Room 4, County Hall, Atlantic Wharf, Cardiff. CF10 4UW. Cyfarwyddiadau\nPENODI CADEIRYDD Y CYD-BWYLLGOR LLYWODRAETHU AR GYFER Y FLWYDDYN CALENDR NESAF\nPENDERFYNWYD YN UNFRYDOL i benodi y Cynghorydd Peter Lewis yn Gadeirydd y Cydbwyllgor Llywodraethu am y flwyddyn galendr sydd i ddod.\nMynegodd y Cadeirydd, Aelodau a'r Swyddogion eu gwerthfawrogiad i'r Cyng, Mark Norris am ei waith yn ystod ei flwyddyn fel Cadeirydd.\nPENODI IS-GADEIRYDD Y CYD-BWYLLGOR LLYWODRAETHU AR GYFER Y FLWYDDYN CALENDR NESAF\nPENDERFYNWYD YN UNFRYDOL i benodi y Cynghorydd Glyn Caron yn Is-gadeirydd y Cydbwyllgor Llywodraethu am y flwyddyn galendr sydd i ddod.\nCafwyd ymddiheuriadau am absenoldeb gan Cyng. Aaron Shotton (Cyngor Sir y Fflint) a'r Cyng. Haydn Bateman (Cyngor Sir y Fflint, Eilydd).\nAelod o Gronfa Bensiwn Gwent Fwyaf;\nEi wraig yn Aelod Gohiriedig o Gronfa Bensiwn Gwent Fwyaf;\nEi fab yng nghyfraith yn Aelod o Gronfa Bensiwn Gwent Fwyaf\nAelod o Gronfa Bensiwn Powys;\nAelod o Gronfa Bensiwn Dinas a Sir Abertawe;\nEi Dad yn aelod o Gronfa Bensiwn Dinas a Sir Abertawe;\nAelod o Gronfa Bensiwn Rhondda Cynon Taf;\nJ Pughe Roberts\nAelod o Gronfa Bensiwn Gwynedd;\nAelod o Gronfa Bensiwn Dyfed.\nLLOFNODI YN COFNOD CYWIR COFNODION Y CYFARFOD A GYNHALIWYD AR Y 27AIN MAWRTH 2019 PDF 329 KB\nView item 5. as HTML 53 KB\nPENDERFYNWYD YN UNFRYDOL i lofnodi cofnodion cyfarfod y Cydbwyllgor Llywodraethu a gynhaliwyd ar 27ain o Fawrth, 2019 fel rhai cywir.\nDIWEDDARIAD AR YR AWDURDOD CYNNAL PDF 234 KB\nView item 6. as HTML 60 KB\nAtodiad 1 , eitem 6. PDF 226 KB\nAtodiad 2 , eitem 6. PDF 199 KB\nDarparodd Mr Parnell ddiweddariad i'r Pwyllgor ar y meysydd allweddol isod.\nPolisi Buddsoddi Cyfrifol (BC) - Dylai'r polisi BC drafft gael ei gymeradwyo gan bob pwyllgor pensiwn yn eu cyfarfodydd nesaf. Roedd y polisi wedi ei lunio fel polisi cyffredinol oedd yn caniatáu i bob Pwyllgor Pensiwn i gael eu polisi BC lleol eu hunain.\nLlywodraethu - Cafwyd awgrymiad y gellid cyflawni nifer o'r amcanion yn yr adran llywodraethu drwy gynnal Gweithdai Credoau, Polisïau a Llywodraethu. Hysbysodd Mr Parnell y byddai'r rhain yn cael eu cynnal ym mis Medi 2019.\nGwefan - Dyfarnwyd y contract i greu a chynnal a chadw gwefan yn barhaus i gwmni lleol o Lanelli. Roedd disgwyl y byddai'r wefan yn weithredol erbyn dechrau Awst 2019. Byddai'r costau oddeutu £5k am y flwyddyn gyntaf, ac yn sylweddol llai yn y blynyddoedd wedyn.\nCyfathrebu a Hyfforddiant - Yn ychwanegol at y gweithdai Credoau, Polisïau a Llywodraethu y soniwyd amdanynt uchod, byddai gweithdy Cyfathrebu yn cael ei gynnal ar ôl cyfarfod y Pwyllgor yma. Roedd yr awdurdod lletya wedi cwrdd â'r Weinyddiaeth Tai, Cymunedau a Llywodraeth Leol gan roi diweddariad ar gynnydd Partneriaeth Pensiynau Cymru (PPC).\nPENDERFYNWYD YN UNFRYDOL i dderbyn cyflwyniad yr awdurdod lletya.\nADRODDIAD / ARCHWILIAD BLYNYDDOL 2018/19 PDF 142 KB\nView item 7. as HTML 59 KB\nAdroddiad , eitem 7. PDF 484 KB\nCyflwynodd Swyddog Adran 151 y Cydbwyllgor yr Adroddiad Blynyddol heb ei Archwilio am 2018/19 gan roi esboniad manwl ar y treuliau a nodwyd ynddo. Hysbysodd oherwydd bod gwerth trosiant y PPC yn dal i fod yn y cam datblygu, y cwbl oedd angen i'r PPC ei wneud oedd darparu Adroddiad Blynyddol am y flwyddyn ariannol hon ond roedd yn debygol iawn y byddai angen darparu Datganiad Cyfrifon llawn yn y dyfodol. Byddai'r Adroddiad Blynyddol yma'n amodol i archwiliad gan Swyddfa Archwilio Cymru.\nHysbyswyd y Cydbwyllgor ymhellach, bod angen fel arfer i roi cymeradwyaeth derfynol i'r Adroddiad Blynyddol wedi ei archwilio a'r Adroddiad Archwilio. Er hynny, yr dyddiad cau i hyn oedd y 15fed o Fedi 2019 ac nid oedd hi wedi bod yn bosib dod a'r cyfarfod nesaf o'r Cydbwyllgor ymlaen, oedd wedi ei drefnu ar yr 20fed o Fedi 2019. Felly, awgrymwyd y dylai'r dasg o gymeradwyo'r Adroddiad Blynyddol wedi'i archwilio a'r Adroddiad Archwilio 2018/19 yn derfynol yn cael ei ddirprwyo i Bwyllgor Archwilio'r awdurdod lletya ar gyfer 2018/19 yn unig. Bydd copi o'r Adroddiad Blynyddol wedi'i Archwilio yn cael ei gyflwyno i gyfarfod nesaf y Cydbwyllgor ym mis Medi. Hysbyswyd y Cydbwyllgor y byddai dyddiadau y cyfarfodydd yn y dyfodol yn cael eu trefnu gan roi ystyriaeth i'r amserlen archwilio.\nPENDERFYNWYD YN UNFRYDOL fel a ganlyn:\n7.1. Cymeradwyo'rAdroddiad Blynyddol heb ei Archwilio ar gyfer 2018/19;\n7.2. Dirprwyo'rdasg o gymeradwyo'r Adroddiad Blynyddol wedi'i Archwilio ac adroddiad Archwiliad 2018/19 yn derfynol i Bwyllgor Archwilio'r awdurdod lletya (Cyngor Sir Gâr) ar gyfer 2018/19 yn unig;\n7.3. Byddcopi o'r Adroddiad Blynyddol wedi'i Archwilio yn cael ei ddarparu yng nghyfarfod nesaf y Cydbwyllgor ar ôl ei gymeradwyo.\nDIWEDDARIAD LINK / RUSSELL PDF 140 KB\nAdroddiad , eitem 8. PDF 1 MB\nCroesawodd y Pwyllgor Mr Duncan Lowman a Mr Eamonn Gough o Link, a rhoddwyd cyflwyniad ganddynt ar gynnydd y PPC a Phrotocol Ymgysylltu Link.\nHysbysodd Mr Lowman fod cronfeydd y Gronfa Twf Ecwiti a'r Gronfa Cyfleoedd Byd-eang wedi cynyddu yn eu gwerth i £2.195bn a £2.111bn yn ôl eu trefn. Hysbysodd Mr Gough fod strwythur Cyfran 2 (Ecwiti y DU ac Ewropeaidd) wedi ei gymeradwyo gan yr FCA ac mewn gwirionedd roedd yn barod i fynd unwaith fo'r dull trawsnewid wedi ei benderfynu. Byddai cynnig manwl ar gyfer y strwythur rheoli a'r ffioedd mewn perthynas â Chyfran 3 (Incwm Sefydlog) yn cael ei gyflwyno yn nes ymlaen yng nghyfarfod heddiw er cymeradwyaeth. O safbwynt Cyfran 4 (Marchnadoedd Preifat), byddai papur diweddaru yn manylu ar y camau nesaf yn cael ei ddarparu ar ôl y cyfarfod OWG nesaf.\nHysbysodd Mr Lowman fod Protocol Ymgysylltu Link yn rhoi manylion ar ryngweithio Link gyda'r Cydbwyllgor, yr OWG, yr awdurdod lletya a'r swyddogion A.151. Hysbysodd ymhellach fod Link wedi adolygu ei drefniadau gweithredu a byddai Mr Gough yn canolbwyntio yn llwyr ar waith PPC. Esboniodd y bydd Link yn cynnal Diwrnod Blynyddol Cyfranddalwyr (dyddiad i'w gadarnhau) ac yn mynychu Pwyllgorau unigol y Gronfa Bensiwn yn nes ymlaen yn y flwyddyn.\nDiolchodd Swyddog A.151 y Cydbwyllgor i Link am bennu Mr Gough i'r PPC a hysbyswyd fod y baich gwaith yn gwarantu'r trefniant yma.\nMewn ymateb i ymholiad ar bresenoldeb swyddog A.151 yn y cyfarfodydd Adolygu Perthynas Strategol, hysbyswyd y Pwyllgor y byddai dau swyddog A.151 yn mynychu bob cyfarfod ac y byddai'r rhain yn cael eu dyrannu yn dibynnu ar argaeledd.\nMewn ymateb i ymholiad ar linell amser Cyfran 4, hysbyswyd y Pwyllgor fod y dyddiad a gynigwyd ym Mehefin 2019 i gytuno ar strwythur y gronfa yn anghywir. Daeth i'r amlwg fod marchnadoedd preifat yn bwnc cymhleth ac roedd angen trafodaeth bellach drwy is-gr?p swyddogion ac felly byddai cynnig ar gyfer strwythur y gronfa yn cael ei gyflwyno yn nes ymlaen yn y flwyddyn.\nPENDERFYNWYD YN UNFRYDOL i dderbyn y cyflwyniad.\nNI DDYLID CYHOEDDI’R ADRODDIAD SY’N YMWNEUD Â’R MATERION CANLYNOL GAN EU BOD YN CYNNWYS GWYBODAETH EITHRIEDIG FEL Y’I DIFFINIWYD YM MHARAGRAFF 14 O RAN 4 O ATODLEN 12A I DDEDDF LLYWODRAETH LEOL 1972 FEL Y’I DIWYGIWYD GAN ORCHYMYN LLYWODRAETH LEOL (MYNEDIAD AT WYBODAETH) (AMRYWIO) (CYMRU) 2007. OS BYDD Y PWYLLGOR AR ÔL CYNNAL PRAWF LLES Y CYHOEDD YN PENDERFYNU YN UNOL Â’R DDEDDF, I YSTYRIED Y MATER HYN YN BREIFAT, GORCHMYNNIR I’R CYHOEDD ADAEL Y CYFARFOD YN YSTOD TRAFODAETH O’R FATH.\nPENDERFYNWYD YN UNFRYDOL, yn unol â Deddf Llywodraeth Leol 1972, fel y'i diwygiwyd gan Orchymyn Llywodraeth Leol (Mynediad at Wybodaeth) (Amrywiad) (Cymru) 2007, gwahardd y cyhoedd o'r cyfarfod yn ystod ystyried yr eitemau a ganlyn gan fod yr adroddiadau yn cynnwys gwybodaeth eithriedig, fel y'i diffiniwyd ym mharagraff 14, Rhan 4, Atodlen 12A y Ddeddf.\nCYNNIG BENTHYCA GWARANNAU\nYndilyn y cais prawf budd y cyhoedd, PENDERFYNWYD YN UNFRYDOL, yn unol â'r Ddeddf y cyfeirir ati yng nghofnod 9 uchod, y dylid ystyried y mater hwn yn breifat gan wahardd y cyhoedd o'r cyfarfod, gan y byddai datgelu'r cyflwyniad yn debygol o achosi niwed ariannol i Bartneriaeth Pensiwn Cymru drwy niweidio'r trafodaethau sy'n mynd rhagddynt a rhai yn y dyfodol.\nCafodd y Cydbwyllgor gynnig gan Northern Trust ar Fenthyca Gwarannau. Hysbysodd Mr Parnell fod yr wyth cronfa yn PPC wedi cytuno ar eu gofynion benthyca stoc eu hunain yn eu cyfarfod pwyllgor perthnasol ac y gallai canran fach o'r arian gael ei gadw yn ôl rhag cael ei fenthyca i gadw hawliau pleidleisio.\nAwgrymwyd y gellid tynnu darn o'r cynnig allan oedd yn datgan na fyddai unrhyw gyfyngiadau benthyg na menthyca penodol. Wrth ateb ymholiad, hysbyswyd y Cydbwyllgor y gellid adolygu'r rhestr o fenthycwyr ar y cyd gyda'r awdurdod lletya.\nPENDERFYNWYD YN UNFRYDOL y byddai'r cynnig Benthyca Gwarannau yn cael ei dderbyn.\nIS-GRONFEYDD INCWM SEFYDLOG\nCafodd y Cydbwyllgor gyflwyniad gan Link/Russell mewn perthynas â'r strwythur rheoli terfynol a ffioedd yr Is-gronfeydd Incwm Sefydlog a ganlyn:\n- Cronfa Credyd Byd-Eang;\n- Cronfa Bondiau Llywodraeth Byd-Eang;\n- Cronfa Bondiau Enillion Absoliwt;\n- Cronfa Credyd Aml-ased.\nHysbysodd Mr Sasha Mandich fod atodiad i'r adroddiad wedi ei ddosbarthu i roi gwybod i Aelodau'r Cydbwyllgor fod un rheolwr arfaethedig yn un o'r is-gronfeydd wedi newid. Dywedodd fod penderfyniadau i newid rheolwyr bob amser yn cael eu gwneud yng ngoleuni costau trawsnewid. Awgrymwyd y gallai protocol oedd yn hwyluso gweithredu sydyn o ran newid rheolwr helpu i leihau costau trawsnewid tra'n sicrhau bod cyfathrebu priodol.\nMewn ymateb i ymholiad, dywedodd Mr Lowman y byddai cynllun trawsnewid yn cael ei ddarparu i'r OWG ym mis Awst ac roedd dyddiad cyflwyno tua Medi/Hydref 2019 yn bosib.\n11.1 I gymeradwyo'r strwythur rheoli terfynol a'r ffioedd i'r is-gronfeydd Incwm Sefydlog a ganlyn:\n- CronfaCredyd Byd-Eang;\n- CronfaBondiau Llywodraeth Byd-Eang;\n- CronfaBondiau Enillion Absoliwt;\n- CronfaCredyd Aml-ased.\n11.2 Bydd protocol newid rheolwr yn cael ei ddatblygu a'i gyflwyno i'r Cydbwyllgor er cymeradwyaeth.\nADRODDIADAU PERFFORMIAD AR 31 MAWRTH 2019\nGweld y rhesymau pam fod eitem 12. yn gyfyngedig\nDerbyniodd y Cydbwyllgor gyflwyniad gan Link/Russell mewn perthynas gyda pherfformiad yr is-gronfeydd isod ar 31ain Mawrth 2019:\n- Cronfa Dwf Byd-eang;\n- Cronfa Ecwiti Cyfleoedd Byd-eang.\nPENDERFYNWYD YN UNFRYDOL i nodi adroddiadau perfformiad mewn perthynas â'r Gronfa Dwf Byd-eang a'r Gronfa Ecwiti Cyfleoedd Byd-eang.


Gweithwyr gofal cymdeithasol yng Nghymru i dderbyn cerdyn i brofi eu bod yn weithwyr allweddol - WeCare\nMae cerdyn yn cael ei anfon at bob gweithiwr gofal cymdeithasol yng Nghymru i’w helpu o bosibl i gael y buddion sydd ar gael i weithwyr allweddol yn ystod y pandemig coronafeirws (COVID-19).\nMae’r cerdyn wedi cael ei gynhyrchu mewn ymateb i adroddiadau gan weithwyr gofal cymdeithasol ar y rheng flaen, sy’n dweud y gall fod yn anodd iddynt brofi eu bod yn weithwyr allweddol.\nMae’r cerdyn gweithiwr gofal cymdeithasol yn cael ei anfon o ddydd Mercher, 15 Ebrill, i’r rhai sydd ar y Gofrestr o Weithwyr Gofal Cymdeithasol, a reolir gan Ofal Cymdeithasol Cymru. Bydd hefyd ar gael i’r rhai nad ydynt wedi cofrestru ar hyn o bryd trwy eu rheolwyr cofrestredig, penaethiaid gwasanaeth ac uwch rheolwyr.\nEr mwyn helpu gweithwyr gofal cymdeithasol i elwa o bosibl o’r cerdyn cyn gynted ag y bo modd, mae’n cael ei roi iddynt mewn dau fformat – yn ddigidol a chopi caled.\nDywedodd Sue Evans, Prif Weithredwr Gofal Cymdeithasol Cymru: “Mae gweithwyr gofal cymdeithasol yn chwarae rôl hanfodol wrth ofalu am oedolion a phlant yn ein cymunedau, gan gynnwys ein pobl fwyaf agored i niwed, yn ystod yr argyfwng digynsail hwn. Maent yn cynorthwyo pobl i aros yn ddiogel ac yn iach yn y gymuned, ac felly’n helpu i leddfu pwysau ar gydweithwyr yn y gwasanaeth iechyd sy’n trin pobl â symptomau llym COVID-19 yn ein hysbytai.\n“Mae gweithwyr gofal cymdeithasol yn gwneud aberth tebyg i’r rhai sy’n gweithio mewn ysbytai drwy weithio oriau hir a shifftiau, sy’n rhoi prinder o amser iddynt siopa am fwyd a nwyddau angenrheidiol.\n“Mae gweithwyr proffesiynol gofal cymdeithasol yn fedrus iawn wrth gefnogi unigolion, ac eto mae llawer ohonynt ar gyflog cymharol isel. Fe allai’r gallu i fanteisio ar gynigion buddiol gael effaith sylweddol arnynt yn ystod y pandemig hwn. Gallai rhoi mynediad ffafriol i nwyddau a gwasanaethau hefyd fod â budd llawer ehangach, gan eu bod yn aml yn siopa i sawl unigolyn sy’n agored i niwed neu ar gyfer gwasanaeth gofal cyfan, yn hytrach nag iddynt eu hunain.”\nYchwanegodd Sue: “Gyda Llywodraeth Cymru a phartneriaid eraill, rydym yn cysylltu â’r heddlu, manwerthwyr a darparwyr trafnidiaeth i’w hannog i gydnabod y cerdyn hwn. Gobeithio y bydd yn ei gwneud yn haws i weithwyr gofal cymdeithasol siopa pan fydd angen iddynt wneud hynny, siopa ar ran y bobl y maent yn eu cefnogi heb gael eu cwestiynu, a symud yn ddirwystr rhwng eu cartref a’u gweithle. Byddai hyn yn caniatáu iddynt ganolbwyntio cymaint ag sy’n bosibl ar ddarparu gofal rhagorol yn ystod y cyfnod ansicr hwn.\n“Rwyf felly yn annog manwerthwyr a sefydliadau eraill i ddangos eu gwerthfawrogiad o’r gweithlu gofal cymdeithasol yng Nghymru, am eu hymroddiad wrth gadw’r rhai sydd fwyaf agored i niwed yn ddiogel, drwy gydnabod y cerdyn hwn yn ffurfiol a rhoi’r un manteision iddynt â gweithwyr allweddol eraill.”


Cleethorpes - Wicipedia\ntref, cyrchfan lan môr, ardal ddi-blwyf\nBwrdeistref Gogledd-ddwyrain Swydd Lincoln\nTref arfordirol a chyrchfan lan môr yn sir seremonïol Swydd Lincoln, Swydd Efrog a'r Humber, Lloegr, yw Cleethorpes. Fe'i lleolir mewn ardal ddi-blwyf yn awdurdod unedol Bwrdeistref Gogledd-ddwyrain Swydd Lincoln.\nYng Nghyfrifiad 2011 roedd gan ardal adeiledig Cleethorpes boblogaeth o 39,505.\nYn yr 19eg ganrif, roedd yn bentref pysgota, ond wedi adeiladu'r rheilffyrdd rhwng trefi'r Canolbarth megis Sheffield a'r arfordir, tyfodd yn gyflym. Bu'n lle poblogaidd i bobl o drefi diwydiannol fynd ar wyliau.\nMae Caerdydd 314.2 km i ffwrdd o Cleethorpes ac mae Llundain yn 227 km. Y ddinas agosaf ydy Kingston upon Hull sy'n 29.6 km i ffwrdd. Lleolir ar linell hydred Greenwich.\n↑ British Place Names; adalwyd 5 Awst 2021\n↑ City Population; adalwyd 5 Awst 2021\nDinasoedd a threfi Swydd Lincoln\nAlford · Barton-upon-Humber · Boston · Bottesford · Bourne · Brigg · Broughton · Burgh Le Marsh · Caistor · Cleethorpes · Crowland · Crowle · Epworth · Gainsborough · Grantham · Grimsby · Holbeach · Horncastle · Immingham · Kirton in Lindsey · Long Sutton · Louth · Mablethorpe · Market Deeping · Market Rasen · North Hykeham · Scunthorpe · Skegness · Sleaford · Spalding · Spilsby · Stamford · Wainfleet All Saints · Winterton · Wragby\nWedi dod o "https://cy.wikipedia.org/w/index.php?title=Cleethorpes&oldid=10960084"\nEgin Swydd Lincoln\nTrefi Swydd Lincoln\nNewidiwyd y dudalen hon ddiwethaf ar 5 Awst 2021, am 09:31.


Leanne Wood yn dweud wrth bleidleiswyr Llafur siomedig: Fy ngwerthoedd i yw eich gwerthoedd chi - Plaid Cymru\nLeanne Wood yn dweud wrth bleidleiswyr Llafur siomedig: Fy ngwerthoedd i yw eich gwerthoedd chi\nPostiwyd ar May 04 2016, 9:33 yb\nWrth i Blaid Cymru barhau i godi yn yr arolygon barn, mae arweinydd y blaid Leanne Wood wedi estyn allan at bleidleiswyr Llafur sydd wedi eu dadrithio, gan ddweud wrthynt y gallant lynu at eu gwerthoedd trwy bleidleisio dros Blaid Cymru.\nDywedodd Leanne Wood fod mwy a mwy o bobl ledled Cymru yn dweud wrth Blaid Cymru eu bod yn teimlo wedi eu siomi gan berfformiad y llywodraeth Lafur ac yn ystyried pleidleisio dros blaid wahanol.\n“Dros Gymru gyfan, mae pobl wedi dweud wrthyf eu bod yn teimlo wedi eu siomi gan un llywodraeth Lafur ar ôl y llall. Wedi dwy flynedd ar bymtheg o reolaeth Lafur, mae cyflogau ar gyfartaledd yn sylweddol is a chyrhaeddiad addysgol yma yn is nac mewn mannau eraill. Mae’n amser cael llywodraeth fydd yn gweithio dros Gymru.\n“I bobl sydd eisiau cryfhau ac amddiffyn ein gwasanaethau cyhoeddus, sydd eisiau cyflwyno tegwch a chydraddoldeb yn ein cymunedau, ac sydd eisiau llywodraeth fydd yn gofalu am bobl o’r crud i’r bedd, gallwch fod yn ffyddiog mai dyna mae Plaid Cymru eisiau hefyd.\n“I’r pleidleiswyr Llafur hynny sydd wedi eu dadrithio, rwyf eisiau i chi wybod mai eich gwerthoedd chi yw fy ngwerthoedd i. Dengys yr arolygon fod Plaid Cymru yw’r ail ac mai dim ond ni all herio Llafur. Pleidleisiwch dros Blaid Cymru ar ddydd Iau i gyflwyno’r newid y mae ar Gymru ei angen.”


Ffatri Sgaffaldiau, Cyflenwyr - Gwneuthurwyr Sgaffaldiau Tsieina\nCymhwyso sylfaen jac: Fe'i defnyddir gyda phibellau dur a sgaffaldiau yn y broses adeiladu i addasu uchder sgaffaldiau a strwythur pibellau, cydbwyso pwysau ategol, a dwyn llwyth. Fe'i defnyddir fwyaf yn y broses adeiladu o arllwys concrit o adeiladu. Gyda datblygiad cyflym eiddo tiriog a chludiant tri dimensiwn yn ystod y blynyddoedd diwethaf, mae maint y gefnogaeth i'r to hefyd wedi gwneud cynnydd cyflym. Dosbarthiad jaciau adeiladu: 1. Yn ôl y rhan ...\n1.Cyflwyno Mae sgaffaldiau ffrâm HDG Luowen yn cael ei raddio ar ddyletswydd trwm (675 kg) ac mae'n addas ar gyfer pob crefft gan gynnwys: Bricswyr, dymchwel, seiri coed, seiri maen, gwneuthurwyr dur ac ati. 2.Feature 1.Mae'n ddewis arall gwych i berchnogion-adeiladwyr sydd eisiau prynu'r sgaffald eu hunain ac arbed arian. Pwysau ysgafn 2. Mae'n gyflym - yn gyflym i'w godi - Gellir ei osod gan un person - Mae'n barod! - Mae pob un ohonynt yn arbed amser ac arian i chi. 3.Builders lov ...\nSgaffaldiau Kwikstage Mae gan bob Safon sbigot 500mm ac mae'r 'V'-Pressings mewn canolfannau 495mm ac yn darparu pwyntiau lleoliad ar gyfer Ledgers a Transoms. Mae Quality Kwikstage yn cael ei weithgynhyrchu i safonau Rhyngwladol o fewn amgylchedd sicrhau ansawdd ISO 9002 ac mae wedi'i stampio diogelwch at ddibenion adnabod a sicrhau ansawdd. Syml a Chost-Effeithiol Yn cynnwys dim ond 4 prif gydran, heb unrhyw ffitiadau rhydd, mae storio, cludo a chydosod Kwikstage yn eithafol ...\n1.Cyflwyno Mae Sgaffaldiau Lock Ring Luowen yn sgaffaldiau math newydd, sy'n cynnwys plât Ring, safon, cyfriflyfr, brace ac ategolion yn bennaf, mae croeso mawr iddo ym marchnad y byd, oherwydd ei fanteision a'i gymhwyso'n eang. Strwythur 2.Feature 1.Simple: Mae'r prif rannau'n cynnwys y safon, y cyfriflyfr, mae'n hawdd ei ymgynnull a'i ddadosod, a hefyd yn hawdd i'w storio, ei drosglwyddo a'i gynnal. 2.Flex wrth sefydlu: Mae 8 twll o'r plât cylch, felly gallai'r cyfriflyfr a'r brace fewnosod i ...\n1.Cyflwyniad ： Mae sgaffaldiau Luowen CupLock Scaffolding yn fath newydd o sgaffaldiau, mae'n cael ei ymchwilio, ei ddylunio a'i ddatblygu gan gyfeirio at dechnoleg dramor ddatblygedig cyd ac ategolion, sy'n dda o ran ansawdd a chymhwysiad. 2.Feature ： 1. Strwythur syml: Mae'r prif rannau'n cynnwys y safon, y cyfriflyfr a'r brace, mae'n hawdd ymgynnull a dadosod, a hefyd yn hawdd i'w storio, ei drosglwyddo a'i gynnal. 2.Safety a Steady: Mae gan y cwpan i fyny ffrithiant y sgriw a hunan-ddisgyrchiant, gallai hunan-gloi yn gyson, th ...\nSgaffaldiau Ringlock Dyletswydd Trwm, Affeithwyr Sgaffaldiau Kwikstage, Jack Sgriw Addasadwy Sgaffaldiau, Rhannau Sgaffaldiau Ringlock, Braced Sgaffaldiau Ringlock, Sgaffaldiau Cuplock Metel,


Dyma olwg ar rai o brif straeon y gwasanaeth ar fore Gwener, 17 Medi, o Gymru a thu hwnt.\nDisgwyl cyhoeddiad am basbortau brechu yng Nghymru\nMae disgwyl cyhoeddiad ar y defnydd o basbortau brechu yng Nghymru fel rhan o adolygiad diweddaraf y llywodraeth o’r cyfyngiadau coronafeirws. Y Prif Weinidog, Mark Drakeford, fydd yn arwain y gynhadledd yn ddiweddarach ddydd Gwener. Mae’r defnydd o basbortau brechu wedi bod yn bwnc llosg ers tro, gyda nifer o’r gwrthbleidiau yn eu gwrthwynebu.\nCyhuddo dau o lofruddio'r newyddiadurwraig Lyra McKee yng Ngogledd Iwerddon\nMae dau ddyn wedi eu cyhuddo o lofruddio'r newyddiadurwraig Lyra McKee a gafodd ei saethu'n farw yn Derry yn mis Ebrill, 2019. Dywed The Irish Times, fod y ddau, sydd yn 21 a 33 oed, hefyd wedi cael eu cyhuddo o fod ag arf a bwledi gyda'r bwriad o beryglu bywyd, achosi terfysg, bod â bomiau petrol yn eu meddiant, eu taflu a'u tanio'n fwriadol. Mae trydydd dyn 20 oed hefyd wedi ei gyhuddo o achosi terfysg, bod â bomiau petrol yn ei feddiant a'u taflu.\n‘Rhoi llais’ i bobl ag anableddau mewn ffilm am brofiadau’r cyfnodau clo\nMae menyw o Gaerfyrddin yn gobeithio y bydd ffilm newydd am brofiadau pobl ag anableddau yn atal pobl rhag “cael eu rhoi yn yr un bocs”. Mae Datgloi Bywydau gan elusen Anabledd Cymru yn cael ei adrodd gan amrywiaeth o bobl ar draws Cymru sydd wedi bod yn dogfennu eu bywydau yn ystod y cyfnod clo.\nAngen 'blaenoriaethu trais yn erbyn menywod' yn yr un modd â therfysgaeth\nMae adroddiad newydd wedi dod i'r casgliad y dylai trais yn erbyn menywod gael ei flaenoriaethu yn yr un modd â therfysgaeth. Cafodd yr adroddiad gan yr Arolygiaeth Cwnstabliaeth a Gwasanaethau Tân ac Achub Ei Mawrhydi ei gomisiynu gan yr Ysgrifennydd Cartref Priti Patel yn dilyn llofruddiaeth Sarah Everard.\nMae NFU Cymru wedi lansio cynllun, Tyfu gyda’n Gilydd, gyda’r gobaith i fynd i’r afael â thaclo newid hinsawdd. Nod y cynllun yw plannu dros 80 miliwn o goed dros y 10 mlynedd nesaf, sy’n gyfystyr â phlannu coed ar ardal maint bron i 4,000 o gaeau rygbi bob blwyddyn. Mae NFU Cymru yn annog ei aelodau i blannu cymaint o goed ag sy’n bosib fel rhan o’r cynllun gwirfoddol.


Corynnod fel Anifeiliaid Anwes | Tudalennau lliwio am ddim i'w lawrlwytho\nCorynnod fel Anifeiliaid Anwes - Y Buddion\nPwy sy'n penderfynu bod yn frechyn fel anifail anwes, mae'n rhaid iddo wybod nad yw hi'n degan guddiog. Yn achlysurol gall y pridd gael ei roi ar y llaw, ond yn bennaf mae'n well gan yr anifail aros yn y terrarium heb ei brawf.\nCorynnod fel anifail anwes\nOs yw'r llaw yn cyrraedd y terrarium, mae hyn yn achosi straen ar gyfer y pryfed cop, a gall yr anifail brathu. Mae'n rhaid i'r terrarium lle mae'r môr yn cael ei gadw gael ôl troed o centimetrau 30 × 40. Dylai'r uchder fesur hyd at centimetr 50. Yn ystod mwdio, ni ddylid bwydo'r anifail.\nFel arall, mae bwyd o bryfed cop o bryfed a arachnidau byw, fel locustiaid, er enghraifft, gellir eu prynu mewn siopau. Yn ogystal, dylai digon o ddŵr bob amser fod ar gael. Mae agwedd y pryfed cop yn eithaf syml. Nid oes angen gwres rhy llaith ar yr anifeiliaid, ac fel tyfiant rhisgl fel tanddaear.\nPa bryfed cop yn addas i'w gadw?\nY rhywogaethau pryfed mwyaf poblogaidd fel anifail anwes yw'r tarantwla coch coch, yn ogystal â phedryn aderyn y troed coch a'r tarantwla coch-glinyn Mecsicanaidd. Mae'r cyntaf yn bump i chwe modfedd o uchder ac mae'n heddychlon a chadarn. Mae'r tarantwla coch coch yn tyfu'n araf iawn ac yn paratoi am amser hir gyda'r bwyd. Bwydydd a ffafrir yn y tŷ hwn yw pryfed a llygod ifanc.\nMae'r bridyn coch-gariadus heddychlon yn garreg adar coeden ac oedran am hyd at flynyddoedd 15. Y bwyd a ffafrir yn y rhywogaethau pry copyn hwn yw stondinau bach neu chwistrellod. Hefyd, mae'r tarantwla coch-gornig Mecsicanaidd yn boblogaidd iawn fel anifail anwes ac mae'n arbennig o addas ar gyfer dechreuwyr fel y pry copyn cyntaf yn dda iawn. Mae hi'n cael ei fwydo gyda crickets neu fagwyr.\nBeth mae pryfed cop yn ei gostio?\nYn dibynnu ar y rhywogaeth a'r maint a'r rhywogaeth, mae tarantwla yn costio hyd at 200 Euro. Roedd angen y terrarium ar gyfer costau'r pridd rhwng deg a hanner cant ewro, yn dibynnu ar ei faint. i ddod i'r gwaelod, 15 litr rhisgl crwn, anifeiliaid bwyd byw.\nMae corynnod yn lân ac yn dawel\nPeidiwch â angen llawer o le i fyw\nMae gwylio pryfed cop yn ddiddorol\nMae llawer o bobl yn cwympo eu hunain â chychdrawen y pryfed cop ac mae ganddynt arachnoffobia go iawn. Rhaid i unrhyw un sydd â phrydryn fel anifail anwes, ddisgwyl i'r ymweliad hwnnw, sy'n dod adref rhag pryfed cop yn ddrwg, "rhedeg o gwmpas" yno. Alun y gair spider yn ysgogi anghysur eithafol a phoen mewn llawer o bobl.\nYn cuddio "beirniaid gwallt" yn silent sy'n clymu o gwmpas ar y ddaear, mae cymaint yn gosod y hacklau. Am y rheswm hwnnw, ni ddylech bob amser ddweud wrth yr ymwelydd ar unwaith bod gennych chi brinyn fel anifail anwes.


Ffitrwydd yn y Dŵr\nRydym bellach ar gau – gweler ein cwestiynau cyffredin\nLanguage Cymraeg English\nMae gweithio allan yn y dŵr yn un o'r gweithgareddau mwyaf therapiwtig gall unrhyw un gymryd rhan mewn. Mae Culchedau/Aerobic Dŵr yn adeiladu cardio, cryfder a gwrthiant i gyd gan fod yn hawdd ar y cymalau ac mewn awyrgylch oer ac ymlacio.\nAquafit™/ Aerobeg Dŵr.\nAquafit™ neu Aerobeg Dwr yw'r ffordd effaith isel, ymwrthedd uchel i ymarfer corff. Mae hynofedd y dwr yn creu effaith isel ar cymalau tra bod gwrthiant cyson y dwr yn cryfhau'r cyhyrau ac yn gwella ffitrwydd cardiofasgiwlaidd.\nWaeth beth yw eich lefel ffitrwydd gallwch gael ymarfer gwych. Bydd eich hyfforddwr yn cynnig digon o opsiynau i gynyddu neu leihau anhawster y symudiadau. Mae'r dwr yn darparu gwrthiant cyfartal trwy eich ystod lawn o fudiant, ac yn gweithio pob pâr o gyhyrau ar yr un amser gan gadw chi'n gytbwys.\nOs ydach chi eisio cryfhay eich cyhyrau a gwella ffitrwydd cardiofasgiwlaidd heb rhoi draul ychwanegol ich corff; dyma'r dosbarth i chi.\nDewch o hyd i'ch dosbarth aerobic dwr yn...\nGwyn Evans Y Waun Byd Dŵr\nMae dosbarthiadau cyched dwr yn hafal i cylchedau yn y gampfa. Yn seliedig ar ystod o weithgareddau a symudiadau, bydd cyfranogwyr yn defnyddio offer megis pwysau a floatiau a symud rhwng gorsafoedd i dynhau grwpiau o gyhyrau penodol.\nOs ydach chi'n chwilio am ddosbarth i gryfahu eich cyhyrau a gwella eich ffitrwydd cardiofasgiwlaidd heb roi draul ychwanegol ar eich corkk, dyma'r dosbarth i chi.\nDod o hyd i'ch dosbarth cylchedau dwr yn...\nMae nofio yn ffordd gwych o helpu eich corff ddefnyddio braster a chynnal pwysau iach. Gan fod dwr yn 12 gwaith mwy trwchus nag aer, felly mae nofio yn llawer may effeithiol o cryfhau eich cyhyrau nag unrhyw fath arall o ymarfer corff cardiofasgiwlaidd y gallwch ei wneud ar dir.\nGall nofio helpu i gynyddu cyfaint ysgyfaint chi ac yn eich gorfodi i ddysgu technegau anadlu gwell a all helpu chi pan fyddwch yn codi pwysau neu'n rhedeg.\nMae gan ddwr arferiad defnyddiol o gefnogi eich pwysau corff; mae'n ffordd i bobl sydd ag anafiadau neu rhai sy'n dioddef o ordewdra i gael ymarfer corff.\nDod o hyd i sesiwn Masters heddiw yn...\nGwyn Evans Chirk


Patagonia - te, cacs, paith... a Lois.: septiembre 2011\nPublicado por Lois Dafydd en 10:39 No hay comentarios:\nWow. Mae’n anodd credu mod i ym Mhatagonia ers bron i chwe mis erbyn hyn! Gan ddefnyddio’r hen ystrydeb, mae amser wedi hedfan - yn enwedig y deufis diwethaf. Dyma rywfaint o’r hyn nes i fis Gorffennaf...\nGyda gwyliau’r gaeaf ar y gorwel fis Gorffennaf, drefnais i Noson Cawl a Chân – wedi fy ysbrydoli gan y nosweithiau llawn hwyl yn Neuadd Rhydypennau flynyddoedd yn ôl! Felly draw i’r gimnasio i logi’r ‘confiteria’. Diolch byth, ro’dd hi’n rhydd ar y noson dan sylw. ‘Ond bydd rhaid i ti dalu,’ dywedodd un o’r dynion wrtha i yn Sbaeneg. ‘Faint?’ ofynnes i, yn Sbaeneg. Trodd y dyn at ei gyd-weithiwr, a gofyn yr un cwestiwn. ‘Pa fath o noson yw hi?’ gofynnodd yntau i fi. ‘Noson Gymreig, gyda bwyd a dawnsio traddodiadol.’ ‘Wel, os felly, gei di’r ystafell am ddim.’ ‘Beth? Go iawn?!’ ‘Wrth gwrs – fy nghyfenw i yw Hughes a’i gyfenw fe yw Thomas!’ Do’n i ddim yn gallu credu nghlustiau. Er nad oedd un ohonyn nhw’n gallu siarad Cymraeg, roedd ganddyn nhw gymaint o barch tuag at eu cyndeidiau a’r ymdrech sy’n cael ei wneud er budd y gymuned Gymraeg, ro’n nhw’n fwy na pharod i gefnogi’r achos.\nA beth well ar noson oer a gaeafol ond bwyta bowlenaid ar ôl bowlenaid o gawl a dawnsio twmpath? A daeth rhyw ddeg ar hugain i’r ‘confiteria’ gyda’u bowlenni, eu llwyau a’u cawsiau yn barod at y wledd! Ac roedd amrywiaeth o gawl yn ffrwtian ar y ffwrn – cawl pwmpen, cawl llysiau, cawl cennin a chawl traddodiadol. Roedd rhai, fel fi, yn ddigon mentrus i gymysgu’r pedwar! Ond cyn mentro dawnsio gyda’n boliau’n llawn, rhannwyd yn dri thîm ar gyfer cwis – roedd y rownd gyntaf, ‘Cawl’, yn canolbwyntio ar gawl (wrth gwrs), a’r ail rownd, ‘Cân’, yn ymwneud â cherddoriaeth o Gymru a’r Ariannin. Llongyfarchiadau i’r tîm buddugol, sef Judith Jones, Ariela Gibbon, Gonzalo Lizama, Nia Griffith a Mavis Griffiths – a chwarae teg iddyn nhw am rannu eu gwobr o ddanteithion gyda phawb arall! Ond roedd pawb ar eu hennill o ddysgu mai yn y 14g yr ymddangos y gair ‘cawl’ yn ysgrifenedig am y tro cyntaf, a bod Frank Sinatra (yn ôl y sôn) yn mynnu bowlen o gawl cyw iâr a reis yn ei ystafell newid cyn perfformio! A daeth ein tro ni i berfformio, wrth i Judith Jones arwain y twmpath. Sôn am sbort, a digon o fara brith i bawb! Roedd hi’n noson braf iawn, ac yn gyfle da i ffarwelio â ffrindiau cyn y gwyliau.\nDiwrnod Annibyniaeth – 9 Gorffennaf\nUn o ddyddiadau pwysicaf calendr yr Ariannin yw’r 9fed o Orffennaf – Diwrnod Annibyniaeth. Mewn tŷ yn Tucumán (gogledd y wlad) ar y dyddiad yma yn 1816, chwe blynedd ar ôl i’r gwrthryfel ddechrau, cyhoeddwyd fod yr Ariannin yn wlad rydd. Gofynnwyd i mi gyfieithu stori blant am yr hanes i’r Gymraeg, er mwyn ei darllen yn yr Ysgol Feithrin. Ac felly y bu - ‘Y Daith i Tucuman’. Cynhaliodd yr ysgol feithrin gyngerdd i ddathlu, ond roeddwn i’n gweithio yn Nhrelew. Cefais i wybod yn ddiweddarach mai ‘Y Daith i Tucumán’ oedd sail y cyngerdd – darllenwyd y llyfr wrth i’r plant actio’r hanes mewn gwisgoedd arbennig! Ar fore’r 9fed, cynhaliwyd acto yn gimnasio’r Gaiman. Yn ystod rhan gyntaf y seremoni codwyd y faner, canwyd yr anthem, cariodd cynrychiolwyr o’r ysgolion lleol faneri, ac anerchwyd y dorf gydag ychydig o hanes yr annibyniaeth. Yn dilyn hyn, daeth tro’r Ysgol Gerdd i wneud perfformiad ynghlwm wrth y digwyddiad - a chefais i fy ngwahodd i ymuno â nhw, yn fy siwmper ‘Ysgol Gerdd y Gaiman’ newydd! Cariai pob aelod o’r côr ieuenctid blac gydag enwau mawr yn hanes yr Ariannin i’r llwyfan yn eu tro, cyn ffurfio côr i ganu ‘Libertad’. Borges oeddwn i’n ei gario, oedd yn awdur ac yn llenor dylanwadol yn ystod yr unfed ganrif ar hugain. Ar ddiwedd yr acto, yfodd pawb y siocled poeth traddodiadol! Hwn oedd yr acto cyntaf i fi gymryd rhan ynddo, ac yn brofiad a hanner. Gobeithio rhyw ddiwrnod y galla i, a Chymry’r dyfodol, gynnal seremonïau tebyg yng Nghymru.\nA daeth y gwyliau! Bron i bedwar mis union ar ôl cyrraedd Patagonia, gadewais hi am bythefnos. A’r lleoliad cyntaf oedd Mendoza - 22 awr i ffwrdd! Gan fod y teithiau mor hir, mae bysiau’r Ariannin bron fel gwestai ar olwynion. Mae’r cadeiriau esmwyth yn sythu’n welyau, mae ’na ddynion yn gweini bwyd a diod arnoch chi, maen nhw’n dangos ffilmiau, ac yn cynnal gêm fach o bingo! Yn Mendoza ro’n ni’n dilyn cwrs carlam Sbaeneg am bum niwrnod. Felly dwy wers dwy awr bob bore, a gweithgareddau opsiynol bob prynhawn i ymarfer ac ymestyn ein gafael ar yr iaith – ‘intercambio’, gwylio ffilm Archentaidd, coginio empanadas, dawnsio, ac asado ar y prynhawn olaf. Ac wrth gwrs, gwaith cartref gyda’r nos...\nCawson ni hefyd gyfle i wylio gêm bêl-droed rhwng Chile a Pheriw yn y Copa America yn Stadiwm Malvinas Argentinas, lle’r oedd y dorf yn un don goch o gefnogwyr Chile. Chile 3 – 0 Periw o’dd y sgôr derfynol, a ffrwydrodd y stadiwm – yn llythrennol, gyda’r holl dân gwyllt! Dwi’n dal i ganu, hymian, neu chwibanu ‘Vamos, vamos Chilenos’ yn ddiarwybod i’n hunan bob hyn a hyn! Ond nid yn ddigon uchel i unrhyw Archentwr sy’n digwydd bod yn agos i nghlywed i... Cyn gadael Mendoza, fuon ni ar daith o amgylch y bodegas (gwinllannoedd) ar gefn beic. Do’n i ddim yn sylweddoli tan rai wythnosau cyn mynd yno fod Mendoza’n enwog am ei gwin, ac mae’r gwinllannoedd yma’n atyniad mawr! Roedd y golygfeydd yn odidog – disgleiriai’r haul yn danbaid ar ein cefnau wrth i ni feicio ar hyd y ffyrdd caregog, ac yn y pellter ro’dd copaon gwynion y mynyddoedd yn y golwg! Ges i amser gwych yn Mendoza, ac os y’ch chi’n darllen hwn, sy’n golygu eich bod chi’n deall Cymraeg, wnewch chi ddim darganfod faint o Sbaeneg ddysgais i...\nTaith o Mendoza i Iguazu – 37.5 awr! Er mor foethus yw’r bysiau, does dim cawodydd arnyn nhw. Felly’r peth cyntaf wnaethon ni ar ôl cyrraedd ein hostel oedd cael cawod! Roedd ardal Iguazu yn dipyn gwyrddach na’r ardaloedd buon ni iddyn nhw cyn hynny, a chawson ni dipyn o law yn ystod ein harhosiad ’na. Atyniad mawr Iguazu yw’r rhaeadrau sydd ar y ffin rhwng yr Ariannin a Brasil, a dyna pam deithion ni ar fws am ddiwrnod a hanner! Dreulion ni ddiwrnod yn y parc sydd ynghlwm wrth y rhaeadrau ar ochr yr Ariannin, ac ar ôl ciwio am ryw awr y tu allan i’r prif fynedfa aethon ni i weld y rhaeadr cyntaf – ‘Garganta del Diablo’. Mae’n hawdd deall pam iddo gael yr enw yma, sef ‘Llwnc y Diafol’ – mae’n debyg i gafn anferthol a dwfn gyda’r dŵr yn llifo lawr yr ochrau gyda’r fath rym a sŵn , mae’n anhygoel o frawychus! Ac yna, bob hyn a hyn, mae’r dŵr yn cael ei boeri allan o grombil y rhaeadr dros bawb a phopeth, a’r sŵn fel rhywun yn carthu ei lwnc. Aruthrol.\nO ran y rhaeadrau eraill, galla i ddim dweud mwy nag ‘anhygoel’. Roedd y golygfeydd yn odidog, a dyw lluniau ddim yn gwneud cyfiawnder â nhw – i’w profi’n llawn rhaid gweld y ‘panorama’ cyfan, teimlo’r dafnau o ddŵr yn goglais eich wyneb, a chlywed rhuo’r tonnau. Aethon ni gam ymhellach, a mynd ar gwch i grombil dau ohonyn nhw. Roeddwn i’n wlyb stêcs at fy nghroen, ond roedd e werth pob diferyn!\nUn peth dynnodd fy sylw i: Cawson ni becyn bwyd cynhwysfawr gan yr hostel, ac roedd nifer o deuluoedd wedi dod â picnic gyda nhw. Ond cefais fy synnu gan y ffaith fod sawl teulu yn paratoi eu picnic yn y fan a’r lle! Yn hytrach na pharatoi brechdanau, roedden nhw wedi pacio torth o fara, pecyn o ham, jar o ‘mayonnaise’, caws, pot o fenyn, a chyllyll – ac ro’dd un teulu yn palu mewn i gacen siocled gyfan! Diddorol.\nMae Iguazu yn ardal y ‘Tres Fronteres’ – hynny yw, mae’r ffin rhwng yr Ariannin, Brasil, a Pharaguay yn agos iawn at ei gilydd. Mae hi’n bosib gweld y rhaeadrau o ochr Brasil hefyd, ond yn ôl nifer o bobl, dyw’r golygfeydd o’r ochr yna ddim cystal. Felly treulion ni ein hail ddiwrnod yn croesi’r ffiniau. Mae ’na dipyn o fynd a dod o un wlad i’r llall, ac mae’n eithaf hawdd gan nad oes wir angen stampio’ch pasbort er mwyn gwneud hyn – neidio ar y bws, a bant â chi. Ond roedden ni eisiau stampiau, felly neidio ar y bws, a bant â ni yn y swyddfeydd mewnfudo. Dreulion ni ychydig oriau yn Foz do Iguaçu, Brasil, yn yfed Sprite tipyn mwy lemwnaidd nag yn yr Ariannin, ac yn chwilio am gardiau post yn atgof o’r daith – gredech chi fyth pa mor anodd o’dd hi i ddod o hyd i rai! Gan ein bod ni mor agos i’r Ariannin, roedden nhw’n siarad Sbaeneg, gydag acen Portiwgaleg. Ro’n i’n siomedig iawn fod yr ychydig Bortiwgaleg ddysges i yn ystod fy obsesiwn gyda thîm Brasil adeg Cwpan y Byd Ffrainc 1998 bellach wedi mynd i ebargofiant!\nAr ôl dod o hyd i’r cardiau post, ar y bws i Cuidad del Este yn Paraguay. Wel, sôn am brysurdeb! Roedd y strydoedd yn fôr o bobl yn prynu a gwerthu nwyddau amrywiol, a do’dd y ffaith fod Paraguay yn chwarae yn y Copa America’r noson honno ddim yn lleddfu ar y cyffro. Mae’n debyg fod nifer o siopwyr yn ymweld â’r ddinas hon i brynu nwyddau trydanol, gan eu bod nhw mor rhad. O achos y prysurdeb, benderfynon ni aros yn y bws tan yr orsaf fysiau lle byddwn ni’n gallu sefyll ar dir Paraguay, prynu atgof, a dal y bws nôl. A dyna wnaethon ni, fwy neu lai. I dorri stori hir yn fyr, groeson ni bont o Baraguay i Frasil ar droed, gan deimlo fel ffoaduriaid gyda’n paciau ar ein cefn ac wedi ein hamgylchynu gan fôr o bobl! Antur a hanner, galla i ddweud wrthych chi! Ond gyrhaeddon ni’r Ariannin mewn pryd ar gyfer asado i ddathlu Diwrnod y Ffrindiau. Fwyteais i gymaint o gig, ro’dd fy nant yn brifo am rai diwrnodau...\nAr ôl rhyw 20 awr arall ar y bws, dreulion ni’r diwrnod yn Buenos Aires, cyn dal bws arall drachefn. Ac ugain awr yn ddiweddarach, gyrhaeddais i Gaiman. Am wyliau gwych! Ac mae'n wych bod nôl!\nPublicado por Lois Dafydd en 9:33 1 comentario:


Polisi Llwybrau Dysgu 14-19: y ffordd ymlaen | LLYW.CYMRU\nDaeth yr ymgynghoriad i ben 4 Rhagfyr 2013.\n4 Tachwedd 2013 i 4 Rhagfyr 2013\nMae'r ymgynghoriad hwn yn holi eich barn am y newidiadau arfaethedig i bolisi Llwybrau Dysgu 14-19.\nCymeradwywyd y prif gynigion i newid yr ydym yn ymgynghori arnynt i'r Gweinidog dros Addysg a Sgiliau gan y Grŵp Gorchwyl a Gorffen annibynnol.\nMae argymhellion y Grŵp yn dangos newid yn y polisi Llwybrau Dysgu 14-19 sydd yn cymryd mewn i ystyriaeth:\ncydbwysedd mwy priodol rhwng cynnig dewis i ddysgwyr ac ansawdd y dewisiadau dysgu a ddarperir yng Nghyfnod Allweddol 4\nnewidiadau sylweddol yn nhirwedd addysg Cymru dros y blynyddoedd diwethaf.\nMae’r ymgynghoriad yn holi eich barn yn benodol ar y broses o weithredu’r newidiadau polisi arfaethedig a fydd yn effeithio ar reoliadau trefniadau ariannu a chynllunio busnes a chyflawni darpariaeth 14-19.\nDogfen ymgynghori , math o ffeil: PDF, maint ffeil: 66 KB


iPads newydd yn cael eu darparu i gadw pobl mewn cysylltiad â ffrindiau a theulu\nRydych chi yma: Hafan / Blog / iPads newydd yn cael eu darparu i gadw pobl mewn cysylltiad â ffrindiau a theulu\nMae cynllun arloesol i ddarparu iPads i breswylwyr cartrefi gofal a chleifion mewn ysbytai er mwyn iddynt allu cadw mewn cysylltiad â ffrindiau a theulu tra bod ymweliadau’n cael eu cyfyngu yn ystod yr achos coronafeirws yn cael ei lansio gan Fwrdd Partneriaeth Rhanbarthol Gogledd Cymru.\nTyfodd y syniad o brosiect a oedd yn cael ei gynnal gan y Bwrdd Partneriaeth i ddarparu iPads i gefnogi pobl yn y gymuned i helpu i reoli eu cyflyrau iechyd ac i leihau unigedd cymdeithasol. Gyda’r achosion o coronafeirws, cafodd cyllid awdurdodau lleol ei ailgyfeirio’n gyflym i alluogi prynu rhai iPads ar gyfer ymweliadau rhithiol. Cefnogodd tîm caffael y Bwrdd Iechyd y prosiect drwy gyrchu’r iPads drwy eu cadwyn gyflenwi o fewn ychydig ddyddiau.\nRoedd Canolfan Cydweithredol Cymru yn bartner allweddol yn y prosiect gwreiddiol ac mae wedi darparu cyngor a chymorth i’r tîm i sefydlu’r iPads i’w gwneud mor hawdd â phosibl i’w defnyddio.\nMae cynllun tymor hir ar waith i wneud yn siŵr bod y prosiect gwreiddiol yn gallu parhau a bydd yr iPads yn mynd lle mae’r angen mwyaf yn y gymuned, gyda chefnogaeth Canolfan Cydweithredol Cymru, fel y gall y rhai sy’n eu derbyn manteisio i’r eithaf ar y dechnoleg newydd.\nBydd yr iPads hyn hefyd yn cefnogi’r fenter ‘ Attend Anywhere ‘ sy’n wasanaeth ymgynghori o bell sy’n cael ei gyflwyno ar hyn o bryd gan y Bwrdd Iechyd i feddygon teulu. Bydd pum cartref gofal yn treialu’r cynllun i alluogi ymgynghoriadau iechyd o bell ddigwydd yn y cartrefi hyn.\nMae’r Bwrdd Partneriaeth Rhanbarthol hefyd yn gweithio gydag uned cynhwysiant digidol Llywodraeth Cymru sy’n darparu 1,100 o iPads ychwanegol i gartrefi gofal a hosbisau ledled Cymru.\nDywedodd Bethan Jones Edwards, Pennaeth Cydweithio Rhanbarthol ar ran y Bwrdd Partneriaeth Rhanbarthol:\n“Rydym yn falch iawn o ddod â’r prosiect gwydnwch cymunedol ymlaen yn ein rhaglen Trawsnewid Gwasanaethau Cymunedol a dod â chyllid ynghyd o grantiau a ddyfarnwyd i Fwrdd Partneriaeth Rhanbarthol Gogledd Cymru a gyda chyllid Macmillan rydym wedi gallu symud ymlaen yn gyflym ar y prosiect hwn. Rydym yn dosbarthu’r rhain i gartrefi gofal a wardiau dros y dyddiau nesaf.\n“Bydd hyn yn galluogi preswylwyr a chleifion i gadw cysylltiad â’u teuluoedd tra na allant dderbyn ymwelwyr ar yr adeg anodd hon. Dyma enghraifft wych o weithio ar y cyd rhwng Awdurdodau Lleol, y Bwrdd Iechyd, Macmillan a chanolfan Cydweithredol Cymru ac mae hefyd yn galluogi’r Bwrdd Iechyd i dreialu ei brosiect ‘Attend Anywhere’.\nMae pryniant y dyfeisiau hyn wedi cael ei groesawu gan Dr Ambalavanan, Meddyg mewn Meddygaeth Resbiradol yn Ysbyty Glan Clwyd:\n“Fel clinigwyr, rydym i gyd yn ymwybodol iawn o ganlyniadau ehangach cleifion yn yr ysbyty yn methu â chael mynediad at gefnogaeth eu hanwyliaid yn ystod eu salwch ac adferiad. Er mwyn lleddfu eu trallod (mewn unrhyw ffordd fach bosibl), rydym yn defnyddio’r adnoddau a ddarparwyd i ganiatáu i gleifion gael cyswllt fideo â’u teuluoedd. Rydym hefyd wedi dechrau cyfathrebu â theuluoedd fel gweithwyr proffesiynol i ateb eu hymholiadau gyda chymorth y dyfeisiau hyn”.\nFfeiliwyd dan: Blog, Casgliad o syniadau da, covid-19-cy, CSD Covid-19, CSD digidol


Rhaeadr y Bedol - Llangollen\nMae'r llwybr gwastad a hawdd yn dilyn llwybr tynnu'r Shropshire Union Canal wrth i hwnnw gyd-redeg â'r afon a Rheilffordd Stêm Llangollen, a adferwyd.\nGraddfa: Hawdd (byr a gwastad)\nCored ar ffurf hanner cylch yw Rhaeadr y Bedol. Yr enwog Thomas Telford a'i lluniodd yn 1806 i gyflenwi dˆwr i Gangen Llangollen o'r Shropshire Union Canal. Hyd gyfnod y rheilffyrdd roedd y gamlas yn un brysur iawn ac arni gychod yn cludo llechi i Birmingham a Llundain. Gwaetha'r modd, tynnodd y gamlas gymaint o ddˆwr o'r afon nes i nifer o felinau'r Afon Ddyfrdwy fynd allan o fusnes.\nYn uwch i fyny'r afon o Langollen, mae Dyffryn yr Afon Ddyfrdwy'n culhau ac yn torri drwy'r bwlch rhwng Mynyddoedd Llantysilio a'r Berwyn. Yma ceir llwybrau trafnidiaeth hanesyddol yn closio at ei gilydd – afon, camlas, a thyrpeg Telford o Gaergybi i Lundain – yr A5. Mae'r pedwar i'w gweld yn y Berwyn. Ond er bod y ffordd yn brysur, erbyn hyn twristiaid tymhorol yn unig sy'n teithio ar yr afon, y gamlas a'r rheilffordd.\nEdrychwch am … Mae'r dˆwr sydd yng nghyflenwydd y gamlas i'r dim ar gyfer pysgod a hwyaid. Edrychwch yn ofalus a byddwch yn gallu gweld rhufell, merfog a llysywen ymhlith y chwyn. Hwyaid cyffredin yw'r mwyafrif o'r hwyaid, ond mae yma rai sydd wedi croesi gyda hwyaid fferm. Edrychwch am yr hwyaid bach hefyd, ym mis Mai a mis Mehefin.


Hoff lyfr Cymraeg - BBC Cymru Fyw\ndisgrifiad o’r llun'Awst yn Anogia' gan Gareth F Williams oedd Llyfr Cymraeg y Flwyddyn 2015\nNos Iau 21 Gorffennaf bydd enillydd Llyfr y Flwyddyn 2016 yn cael ei ddatgelu ym Merthyr Tudful.\nY llynedd, 'Awst yn Anogia' gan Gareth F Williams aeth â'r brif wobr. Wrth Ateb y Galw yr wythnos hon fe wnaeth Bethan Gwanas enwi'r nofel fel ei hoff lyfr. Dro'n ôl mi ofynnodd Cymru Fyw i sawl darllenydd adnabyddus beth oedd eu hoff lyfr Cymraeg. Dyma ddywedon nhw wrthon ni:\nPrif Weinidog Cymru, Carwyn Jones AC\nCofiant Jim Griffiths 'Arwr Glew y Werin'- D Ben Rees\nBywgraffiad hynod o ddiddorol a threiddgar am un o wleidyddion Cymraeg pwysicaf y ganrif ddiwethaf.\n'Y Pla' - Wiliam Owen Roberts\nMae holl ffieidd-dra ac ofergoeliaeth cyntefig y G14 yn cael eu cyflwyno'n lliwgar a grotésg yn y nofel. Dyma gyfnod o newid cymdeithasol dramatig, gyda'r drefn ffiwdal oedd ohoni'n ildio i gyfalafiaeth yn sgil effaith y Pla Du, a oedd yn sgubo drwy Ewrop nes cyrraedd Dolbenmaen y nofel.\nMae'n sôn hefyd am y rhyfel diwylliannol rhwng dwyrain a gorllewin, gydag Ibn y Mwslim yn baglu drwy Ewrop gyda'r dasg o asasineiddio Brenin Ffrainc. Ond oherwydd y ffordd glyfar y mae Wil yn chwarae mîg efo hanes ac amser, ei gymeriadau a ffurf y nofel ei hun, mae hi'n nofel am lawer iawn mwy na'i chyfnod penodol.\nRhian Blythe, Actores Orau, Gwobrau BAFTA Cymru 2014\n'O! Tyn y Gorchudd' - Angharad Price\nAnaml y bydda i'n darllen nofelau Cymraeg er mawr cywilydd i mi, gan fod cymaint o glasuron i'w cael yn Saesneg. Ond ar ôl darllen y nofel hon cefais fy atgoffa o bwysigrwydd gwneud hynny. Mae'n dal ei thir gyferbyn ag unrhyw nofel o du hwnt i'r ffin.\nCawn ein hatgoffa o hen werthoedd a chymuned Gymreig sy'n araf ddiflannu. Dwi'n teimlo fod rhywbeth wedi ail-gynnau ynof i, o'i darllen - i garu a thrysori ein hanes, ein hiaith a'n llên.\nVaughan Roderick, Golygydd Materion Cymreig BBC Cymru\n'Hanes Cymru' - John Davies,a 'Cerddi'r Cywilydd'- Gerallt Lloyd Owen\nMae unrhyw ymdrech i ddeall Cymru yn yr unfed ganrif ar hugain yn gorfod cychwyn gyda champwaith John Davies. Mae croniclo hanes gyfan unrhyw genedl mewn un gyfrol yn her - ond mae John yn llwyddo i wneud hynny mewn modd bywiog a darllenadwy sydd ar adegau yn darllen fel nofel antur.\nPe bawn i'n cael ail gyfrol, Cerddi'r Cywilydd gan Gerallt Lloyd Owen fyddai'r dewis - cyfrol o gerddi wnaeth fowldio ymwybyddiaeth gwleidyddol cenhedlaeth gyfan o Gymry Cymraeg.\nDylan Ebenezer, Cyflwynydd Sgorio\n'Cyw Haul'- Twm Miall\nDyma'r llyfr Cymraeg cyntaf i mi gofio darllen yn fy arddegau o ran pleser - yn hytrach na gwaith ysgol. Dyma hefyd y tro cyntaf i fi ddarllen cymeriadau yn siarad mewn bratiaith bob dydd a hyd yn oed yn rhegi! Er bod yr acenion gogleddol yn ddieithr roedd y ffaith bod y prif gymeriad - Bleddyn - a'i ffrindiau yn siarad fel fi a fy ffrindiau yn agoriad llygad.\nBosib bod y straeon yn dyddio ychydig ond mae hi'n hyfryd ail gydio yn y nofel o bryd i'w gilydd a chamu yn ôl i'w bywydau.\nElain Llwyd, Actores 'Dona Direidi'\n'O Ran'- Mererid Hopwood\nMae o'n un o'r llyfra' 'na sy' wedi aros ar fy meddwl i, sy'n dipyn o gamp gan mod i'n darllen cynifer o lyfrau. Dwi'n meddwl ei fod o wedi sticio, achos yr effaith emosiynol gafodd y gyfrol arna'i.\nJohn Pierce Jones, Actor\n'O Law i Law' - T Rowland Hughes\nY nofel gynta' i mi ddarllen, a chael blas arni, â hynny ar ddiwrnod pan yn sâl yn y gwely. Atgof o swatio yn y gwely.\nJason Morgan, Blogiwr 'Hogyn o Rachub'\nffynhonnell y llun, jason rachub\n'Martha, Jac a Sianco'- Caryl Lewis\nDwi wedi gwirioni ar hon - y nofel Gymraeg orau yn ddiweddar yn fy marn i. Mae'r portread o'r chwaer a'i dau frawd oedrannus, ynghlwm wrth fferm y teulu gan fawr fwy nag etifeddiaeth ac ystyfnigrwydd, yn un hynod o fyw, ac er yn drist mae 'na rywbeth cynnes, cyfarwydd ynddi hefyd. Chwip o nofel wedi'i hysgrifennu'n fedrus tu hwnt.\nLisa Jên, Actores, Awdur a Chantores\n'Un Nos Ola Leuad'- Caradog Prichard, a 'Blasu'- Manon Steffan Ros\nYn amlwg, dw i'n caru 'Un Nos Ola Leuad' oherwydd y nostalgia a'r cymeriada' ffantastig, ond yn ddiweddar dw i 'di mwynhau 'Blasu' gan Manon Steffan Ros - waw! Rwbath i 'neud efo 'ers talwm' a dwi yn fy elfen.\nDr Simon Brooks, Academydd a Darlithydd\nffynhonnell y llun, You Tube\n'Y Tincer Tlawd'- Tom Macdonald\nHanes mab i Wyddel crwydrol o Bow Street, Ceredigion yn trechu hiliaeth er mwyn dod yn rhan o'r gymdeithas Gymraeg. Llyfr am grefydd, Prydeindod ac iaith yng nghefn gwlad Cymru yr ugeinfed ganrif, ac mae ganddo neges amserol hefyd.\nMari Gwilym, Awdures ac Actores\n'Amddifad Gri' - gol. Elinor Lloyd Owen\nMae' Amddifad Gri' yn gyfrol deyrnged i fy nhad - yr awdur, gweinidog a seicolegydd Gwilym O Roberts. Mi gafodd o strôc enfawr ac aeth Elinor Lloyd Owen ati i gasglu rhai o'i ysgrifau ynghyd. Ar y pryd roedd yn anodd i mi ddarllen llyfrau fy nhad ond dwi'n troi at y gyfrol rwan.\nBydd llif byw Cymru Fyw yn dod â'r diweddara' i chi o seremoni Llyfr y Flwyddyn, nos Iau, 21 Gorffennaf am 18:30\nBydd Llyfr y Flwyddyn hefyd yn fyw ar BBC Radio Cymru am 19:30\nGallwch wylio rhifyn arbennig o Pethe: Llyfr y Flwyddyn 2016 ar S4C am 22:30